Pazarci se nadaju prebacivanju u Srpsku ligu ''zapad''\nKazne u Srpskoj ligi „zapad” imale odjek i kraj Jošanice\nOdluka Zorana Jankovića, disciplinskog sudije FSRZS, da zbog uočenih neregularnosti na utakmici Smederevo 1924 - Mihajlovac 1934, oba kluba drastično kazni izbacivanjem u dva ranga nižu stepen takmičenja imala je odjek i u Novom Pazaru.\nJošanica je zauzela poslednje mesto u prvenstvu, ali u klubu su uvereni da bi redosled klubova bio drugačiji da je utakmica bratskih klubova odigrana u regularnim uslovima. Jakub Suljović, sportski direktor Jošanice, smatra da se posle ovakve odluke pojavila nada i za njegov klub:\n- Ovakvim ishodom nisam iznenađen, a to znači da naša fudbalska organizacija vredno radi i čini sve što je u njenoj moći da u svim ligama uvede red. Upoznao sam se i razgovarao sa prvim čovekom našeg fudbala i već tada sam shvatio da je Slaviši Kokezi prioritet takmičarska regularnost u svim ligama, ne samo u eliti. Posvećen je poslu, u službi je saveza i klubova, a da je to tako uverili smo se tokom prethodne sezone, kada je pratio utakmice gotovo svih liga. Trudi se da fudbal u Srbiji dovede na viši stepen, a rezultati reprezentacije su dokaz više o kakvom čoveku i sportskom radniku je reč – kaže Suljović.


U EP u četvrtak prvo glasanje o bezviznom režimu za Kosovo\nKomitet za Građanske slobode Pravdu i unutrašnje poslove Evropskog parlamenta (LIBE) će u četvrtak, 30. avgusta glasati o preporuci Evropske komisije za ukidanje viznog režima za kosovske građane.\nTanja Fajon, izveštač za vize u Evropskom parlamentu je izjavila je za RSE da očekuje glatki proces glasanja u LIBE.\nGlasanje u komitetu LIBE je, prvi neophodan korak, u procesu odlučivanja o ukidanju viznog režima. Posle ovog komiteta, preporuka Evropske komisije o viznoj liberalizaciji za Kosovo treba da dobije saglasnost celog Evropskog parlamenta. Prema očekivanjima, ovo pitanje će se staviti na glasanje najdalje na plenarnoj sednici u oktobru i tek posle ovog glasanja, Fajon kao izveštač za vize, dobija mandat da otpočne pregovore sa zemljama članicama EU koje takođe moraju dati konačno zeleno svetlo oko viznog režima za Kosovo.\n“Biće to veoma teški pregovori, zbog različitih pitanja. Ali ja ću u te pregovore ući sa optimizmom i sa svim informacijama koje imam na raspolaganju. Imaću podršku Evropskog parlamenta ali i Evropske komisije koja je već potvrdila da je Kosovo ispunilo sve uslove za ukidanje viznog režima”, izjavila je Fajon za RSE.\nIzveštač za vize u Evropskom parlamentu je svesna da se radi o veoma teškom periodu u proceduri odlučivanja upravo zbog političkih okolnosti unutar EU. “Ukidanje viza je prioritet za kosovsku stranu ali nije prioritet za EU. Svesna sam da neće biti lak proces”, upozorila je Fajon.\nZa ukidanje viznog režima, neophodno je da saglasnost daju dve ključne institucije: Evropski parlament i Savet ministara unutrašnjih poslova EU. Kada izveštač za vize dobije mandat da otpočne pregovore sa Savetom EU, onda taj proces se vodi na nivou radnih grupa. Tek kada u procesu ovih pregovora dođe do približavanja stavova između, to pitanje prelazi na nivo ministara EU, koji oko ovog pitanja odlučuju kvalifikovanom većinom.\nEvropska komisija je 18. jula potvrdila da je Kosovo ispunilo sve uslove za viznu liberalizaciju i preporučila EU ukidanje viza za kosovske građane.


Srpski rvač Ali Arsalan osvojio bronzu na EP\nTanjug 3. aprila 2022. 19:50\nBUDIMPEŠTA – Srpski rvač Ali Arsalan osvojio je bronzanu medalju na Evropskom prvenstvu u Budimpešti.\nOn je u kategoriji do 72 kilograma grčko-rimskim stilom osvojio odličje poslednjeg dana kontinentalnog takmicenja.\nNa tome mu je čestitao i predsednik Srbije Aleksandar Vučić.\n„Sve čestitke Aliju Arsalanu na osvojenoj evropskoj bronzi! Srbija je opet među najboljima, zahvaljujući srčanosti, odličnoj borbi i upornosti našeg sjajnog Alija, koji je i u velikoj i jakoj konkurenciji pokazao izuzetno rvačko umece. Bravo, Ali!“, napisao je Vučić na Tviteru.\nSelektor rvačke reprezentacije Srbije Milorad Dokmanac rekao je da je zadovoljan nastupom srpskih takmičara u Mađarskoj.\n„Naša reprezentacija još jednom je pokazala da je Srbija zemlja u kojoj se ozbiljno i krajnje profesionalno pristupa rvanju, gradeći šampione od naših rvača. Verujte da je ovo izuzetno težak sport, tako da je svaka medalja koju osvojimo vredna ozbiljnog divljenja.Bravo za sve srpske rvače koji su učestvovali na Evropskom prvenstvu, a posebne pohvale za Alija“, istakao je Dokmanac.\nI predsednik Rvačkog saveza Srbije Željko Trajković zadovoljan je učinjenim u Budimpešti.\n„Svaka medalja je potvrda kvalitetnog treninga, neprekidnog rada i zalaganja, posvećenosti rvača i tima. Rvački savez Srbije će nastaviti sa upečatljivim radom i podizanjem rvanja u Srbiji na još viši nivo” istakao je Trajković.


Broj 112 će zameniti 92, 93, 94 - Ozon Media\nSremska Mitrovica – Uvođenje sistema 112, jedinstvenog broja za pozivanje policije, vatrogasaca i hitne pomoći, zavisiće od finansija, a jedan od predloga za obezbeđivanje tih sredstava biće da se iz pretplate fiksne i mobilne telefonije izdvaja po 10 dinara na mesečnom nivou, najavio je načelnik Sektora MUP-a Srbije za vanredne situacije Predrag Marić.\nU Srbiji još nije počeo da funkcioniše sistem 112, očekuje se da on bude pušten u rad u narednim godinama.\nUtoku je rad na izmenama Zakona o vanrednim situacijama koje treba da definišu način finansiranja, odnosno uspostavljanje i održavanje sistema 112, koji će u narednim godinama etapno zameniti aktuelne brojeve vatrogasne, policijske i službe Hitne pomoći.\nU Srbiji će taj sistem biti postepeno uvođen, kako bi se građani prilagodili ukidanju brojeva 92, 93 i 94, koje su zbog dugogodišnje upotrebe dobro zapamtili, a dok se ne prilagode novitetu ti brojevi će funkcionisati paralelno sa 112.\nSlužba 112 je sistem povezanih pozivnih centara koji omogućavaju brzo i efikasno pozivanje hitnih službi (policija, vatrogasci, hitna pomoć), optimizaciju njihovog delovanja i samim tim bržu i efikasniju pomoć ugroženim građanima.\nKada bude uvedena, građanima iz zemlje i inostranstva će u svim hitnim situacijama biti omogućeno da dobiju pomoć pozivom jednog jedinog broja – 112, čime se maksimalno skraćuje vreme reagovanja i podiže kvalitet rada nadležnih hitnih službi.\nBudući da ne postoji univerzalni model organizovanja te službe, svaka zemlja je organizuje u skladu sa svojim specifičnostima i dosadašnjom praksom. Tako se za Srbiju razmatra model sa četiri centra (Beograd, Novi Sad, Niš i Kragujevac), gde bi se slivali svi pozivi na broj 112, a odatle bi bili distribuirani operativnim centrima i dežurnim službama nadležnih hitnih službi na njihovim lokacijama.\nPrema postojećim proračunima uvođenje i kompletno funkcionisanje ovog sistema koštaće oko 30 miliona evra\nFiskalna nedisciplina raste


Danski ministar kulture na udaru zbog cirkuske škole – Nadlanu.com\nDanski ministar kulture na udaru zbog cirkuske škole\nObjavljeno 18. nov 2012. / 12:33:26\nKOPENHAGEN, 18. novembra 2012. (Beta) – Ministar kulture Danske Ufe Elbaek našao se na udaru oštre kritike opozicije zbog šest miliona kruna (800.000 evra) namenjenih za otvaranje visoke cirkuske škole u akademiji gde radi njegov životni partner i gde je i sam bio član uprave.\nKako prenosi dnevnik „Politiken“, portparol zadužen za kulturu kod danskih liberala Mikael Astrup Jensen izjavio je da mu se „pale lampice upozorenja s moralnog stanovišta, kada novac odlazi na nešto o čemu niko ko se bavi kulturom nije čuo, dok su mnogi drugi odbijeni“.\n„To više liči na jednu ‘prijateljsku uslugu’, nego na realnu političku odluku“, ocenio je portparol liberala.\nMinistar Elbaek, inače socijaldemokrata, oštro je odbacio optužbe, istakavši da taj predlog potiče od članova upravo liberala iz gradske vlade Kopenhagena i da bi zato bilo „još podložnije kritici da nije zauzeo stav u vezi s tim“.\nOn je objasnio i da je novac namenjen potpuno novoj ustanovi, odnosno da će budući studenti takozvanih novih cirkuskih veština samo fizički biti smešteni pod istim krovom sa akademijom u kojoj je njegov partner sekretar i gde je ministar ranije bio član uprave.\nFilmu Klip glavna nagrada festivala LIFE


Haos u kuci - Matorci dolaze (2012) - Strani film sa prevodom\nArti i Dajana pristaju da pričuvaju unuke kad njihovi preterano posvećeni roditelji moraju da odu na poslovno putovanje. Problemi nastaju kad se ponašanje dece iz 21. veka sukobi sa staromodnim Artijevim i Dajaninim metodama.\nStaromodni deda Arti, koji je navikao da bude glavni i donosi odluke, nailazi na tvrd orah, kad on i njegova žena Dajana, željna da mu uvek udovolji, pristaju da čuvaju svoje troje unučića, čiji su preterano posvećeni roditelji otišli na poslovno putovanje. Ali kad se suoče s problemima 21. veka, Arti i Dajana, naviknuti na staromodne metode strogog vaspitanja, pružanja mnogo ljubavi i igranja zastarelih igara, uče da se uklope – pristajući da se promene – što utiče na zbližavanje porodice.\nTagovi: Strani film sa prevodom, filmovi sa prevodom, strani filmovi sa prevodom na srpski, strani filmovi sa prevodom na hrvatski, strani filmovi online, strani filmovi uzivo, strani filmovi za gledanje, komedije, akcije, romantika, horor, deciji, ratni, triler, drama, film, serije.online, e filmovi, serije.online, Haos u kuci - Matorci dolaze (2012)


Švedska traži podelu odgovornosti oko izbeglica - Centar za zaštitu i pomoć tražiocima azila / Asylum Protection Center\nŠvedska traži podelu odgovornosti oko izbeglica\nIZVOR: Euroactiv 10.03.2014.\nŠvedski ministar za migracije Tobijas Bilstrem (Billstroem) pozvao je Evropsku komisiju da preduzme korake protiv zemalja koje ne primenjuju pravila EU o podeli odgovornosti kada je reč o prihvatu izbeglica. On je rekao da je 90% tražioca azila samo u devet članica EU i da je tim zemljama sada dosta takve situacije. Većina migranta ulazi u EU preko Grčke i Italije ali malo njih traži azil u tim zemljama već odlaze na sever. Od 80.000 Sirijaca koji su do sada zatražili zaštitu u Evropi više od 50.000 je otišlo u Švedsku i Nemačku.\nEvropska komesarka za unutrašnje poslove, Sesilija Malmstrem (Cecilia Malmstroem), istražuje slučajeve kršenja propisa o migracijama u 12 članica EU i najavila je da će protiv članica koje krše propise pokrenuti proceduru ako nešto ne promene.\nŠvedski ministar za migracije je rekao da ne smatra validnim argument Italije i Grčke da zbog finansijske krize ne mogu da prihvate više izbeglica. "Ne zaboravimo da je Italija članica G20", rekao je on.\nZemlje na jugu EU žale se da moraju same da se bore sa masovnim prilivom izbeglica, dok severne članice optužuju te zemlje da namerno puštaju migrante da idu dalje, na sever, kako se ne bi bavile njima.\nPrema podacima Evropske komisije, 20 000 Sirijaca je prošle godine je ušlo u EU preko Grčke i Italije, ali samo ih je 1 100 tražilo azil u tim zemljama.\nŠvedska se suočava sa sve većim prilivom osoba koje traže azil, a glavni izazovi za tu zemlju predstavljaju obezbeđivanje dečije nege, obrazovanje i smeštaj tražioca azila. Podaci Švedskog odbora za migracije pokazuju da je u Švedskoj 2013. primljeno više od 54 000 zahteva za azil, a najviše zahteva su podneli građani Sirije (16 317).\nČlanice EU već 20 godina razgovaraju o tome kako da "raspodele teret" azilanata ali to nije donelo veći napredak na terenu.\nLideri 28 članica EU su izrazili "duboko žaljenje" posle tragedije kod Lampeduze u oktobru 2013.godine, u kojoj je stradalo više stotina afričkih migranata dok su pokušavali da dođu do tog malog italijanskog ostrva koje je postalo kapija za EU.\nDablinskom regulativom iz 2003.godine predviđeno je da migranti mogu da traže azil u članici EU u koju su prvo stigli, da njihov zahtev može da se razmatra samo u toj članici u čijoj je nadležnosti i vraćanje migranata u zemlju porekla. Ti propisi treba da spreče seljenje migranata iz članice u članicu, ali i zloupotrebe, odnosno da tražioci azila biraju zemlje sa najvelikodušnijim uslovima ili podnošenja više zahteva.\nFrancuski predsednik Fransoa Oland (Francois Hollande) je rekao da se pristup pitanju migracija usaglašen na nivou EU zasniva na tri principa: delovanje u zemljama porekla i tranzita, jačanje kontrole granice i borba protiv osoba koje migrante prebacuju preko granice.\nKo je na mreži: 751 gostiju i nema prijavljenih članova\nVi ste ovde: Zakon o azilu i privremenoj zaštiti RS Vesti Švedska traži podelu odgovornosti oko izbeglica


Dodik: Moj apsolutni zahtjev kada dođem u Predsjedništvo BiH @ InfoBijeljina \n"Na bazi uvedenog novog softvera pokazalo se da SNSD ima najbolju strukturu i posmatrače koji su obučeni da precizno rezultate unose u sistem i mogli smo pratiti rezultate širom RS. Samo SNSD je bio na svim biračkim mjestima. Ako nismo imali članove odbora, imali smo posmatrače i to njih nekoliko. Drago mi je da je CIK potvrdio naše rezultate kao definitivne", kazao je Dodik.\n"O tome ćemo sjesti i razgovarati. Naša koalicija je napravila dobar rezultat, mi imamo namjeru da istrajemo. Što se tiče VIjeća ministara, želimo da gore u Sarajevu napravimo zajednički blok sa svim srpskim strankama i da imamo sigurnih 10 stranaka u Parlamentu".\n"Ova posljednja anketa koju smo radili je govorila o 12 posto razlike izmkeđu mene i Ivanića. Naši anketari su imali zadatak da budu objektivni, da ne stvaraju iluzije ni nama ni nikome. Nemam ja šta govoriti o Ivaniću, mislim da on sam o sebi govori. Mislim da je izgubio izbore jer se nije na pravi način borio za RS. Uz svu negativnu aketu i atmosferu, mi imamo pobjedu u gradu. Želim da se zahvalim Banjalučanima", poručio je Milorad Dodik.\n"Prvo sam uradio već jutros, otišao sam i otvorio značajnu ustanovu za djecu. Sačekat ću zvanične rezultate, sačekati parlament da položim zakletvu. Želim da se Pravilnik promjeni u dijelu člana Predsjedništva RS. Ukoliko ne bude naše zastave RS, ne vidim razlog da se tamo pojavljujem. To je moj apsolutni zahtjev. Tražiti ću promjenu pravilnika, da se zastava RS pojavljuje svugdje gdje sam ja".\n"Nama je pomoglo što je opozicija u RS uvučena u zajedničke institucije. Oni koji su dobili većinu, principijelno oni koju dobiju većinu u svom narodu bi trebalo da uđu unutra i da se na taj način osjećamo odgovornijim za poslove koje budemo radili", smatra Dodik.\n"Napravit ćemo partnerstvo sa HDZ-om, ne vidim zašto ne bi bio strukture Savjeta ministara i rukovodstva Parlamenta. Ako SDP bude većinski kod Bošnjaka, biće SDP, ako bude SDA, nemam ništa protiv. Ja to ne mgou da biram, bitno nam je da imamo čvrstu politiku koja će se tamo voditi".


Mirović u Parizu o jačoj saradnji Vojvodine i regije Val Doaz\nIzvor: RTS, 07.Sep.2018, 13:41\nNa sastanku sa predstavnicima Departmana Val Doaz definisani su uslovi za potpisivanje Sporazuma o saradnji Vojvodine i te francuske regije, koje >> Pročitaj celu vest na sajtu RTS << će, kako je najavljeno, biti u novembru, a čime će se steći uslovi za uspostavljanje partnerstva u oblastima privrede, poljoprivrede, kulture i obrazovanja.\nTom prilikom, Mirović je rekao da su francuske kompanije investirale više od 750 miliona evra u pokrajini i da zapošljavaju 6.000 radnika.\n"Republika Srbija i AP Vojvodina su pouzdani partneri za sve oblike saradnje, naša zemlja je politički stabilna i svi ekonomski pokazatelji su pozitivni, sa trendom rasta", izjavio je Mirović i dodao da je Francuska u vrhu kada su u pitanju direktne strane investicije u AP Vojvodini.\nTokom razgovora bilo je reči o institucionalnom povezivanju univerziteta, razvojnih agencija i privrednih komora, te je poručeno da značajnu ulogu u tom procesu ima Poslanička grupa prijateljstva Srbija–Francuska, saopštila je pokrajinska vlada.\nKako se navode, u radnoj poseti Francuskoj borave i pokrajinski sekretar za regionalni razvoj, međuregionalnu saradnju i lokalnu samoupravu Ognjen Bjelić, šefica Kabineta predsednika Pokrajinske vlade Tatijana Đukanović i predsednik Privredne komore Vojvodine Boško Vučurević.\nBlic: Mirović u Parizu o intenziviranju odnosa AP Vojvodine i francuske regije Val Doaz


subota, 09 Februar 2013 03:13\nJavne ustanove za predškolski odgoj i obrazovanje u Zeničko-dobojskom kantonu će od 4. marta do sredine maja, organizovati program male škole za djecu predškolskog uzrasta. U šest zeničkih obdaništa, malu školu pohađaće 39 grupa, sa po 20-ak đaka.\n- Trenutno se pripremamo za prijem djece, kao i program male škole, koja će obuhvatiti i odlazak u prirodu, - izjavila je Edina Hodžić, direktorica ove ustanove. Ona je istakla kako su u toku razgovori s predstavnicima resornog kantonalnog ministarstva o nivou sredstava koji će biti obezbjeđen za ovu namjenu.\nOva vrsta predškolskog obrazovanja je zakonski obavezna, ali zbog nedostatka sredstava iz kantonalnog budžeta, obdaništa u Zeničko-dobojskom kantonu većinom nisu bila u mogućnosti organizovati malu školu, nakon koje predškolarci dobijaju i certifikat o završenom predškolskom programu. Javna ustanova za predškolski odgoj i obrazovanje u Zenici, malu školu je organizovala tokom proteklih nekoliko godina, ali bez podrške iz kantonalnog budžeta.\nViše iz kategorije: « Upozorenje Ministarstva zdravstva Nova policijska akcija od danas »


PRVA ISPOVEST ROMANINE MAJKE NAKON HAPŠENJA: Meni je mnogo loše zbog svega, iz kuće uopšte više ne izlazim | Happy BSC portal\nNaime, Goca kaže da ne zna šta juje snašlo, te da nije mogla ni da pretpostavi da je njena miljenica spremna za tako nešto. Ona tvrdi da nije znala da Romana toliko luta po svetu, kao i da sada shvata da joj je ćerka sve vreme boravila u Italiji.\n"Ne znam šta da vam kažem. Još uvek ne znam detalje, možda je tako i bolje. Plašim se šta ću sve saznati jer i ovo što znam jedva sam podnela", kaže Gordana prvi put za javnost, pa priznaje da se strašno naljutila na ćerku.\n"Koga ja tamo da zovem da joj pomognem, niti imam koga niti znam šta da pitam. Meni još uvek glava puca od svega. Po ceo dan mi zvoni telefon, svi pitaju da li je to moguće, da li je to naša Romana. Meni je mnogo loše zbog svega. Iz kuće uopšte više ne izlazim jer nema snage da objašnjavam komšijama šta se to dogodilo", iskrena je Romanina majka.\nObrukala je i povredila majku i sebe za sve pare.


U poslednja 24 časa, u Institutu za javno zdravstvo RS, Univerzitetskom kliničkom centru RS, Bolnici “Sveti Vračevi” u Bijeljini i Univerzitetskoj bolnici Foča testirano je 167 laboratorijskih uzoraka, a novi korona virus (SARS-CoV-2) potvrđen je kod 12 osoba u Srpskoj.\nRadi se o sedam muških i pet ženskih osoba, od kojih su dve mlađe, pet srednje i pet osoba starije životne dobi, saopštili su iz IJZ RS.\nPrema mestu prebivališta, pet osoba je iz Kostajnice, tri iz Zvornika, po jedna iz Kotor Varoša, Prijedora, Oštre Luke i Bratunca, piše Srpskainfo.\nDo sada je u Republici Srpskoj potvrđeno 1.692 slučajeva korona virusa, a preminulo je ukupno 119 osoba kod kojih je potvrđen test na novi virus korona.\n"VIRUS JE PRISUTAN, BIĆE GA I U OKTOBRU" Šeranić: Dobro je da broj zaraženih nije povećan i nemamo puno osoba kojima treba bolnička nega\nU RS, od novog virusa korona, do sada se oporavilo ukupno 1.181 osoba. Na SARS-CoV-2 testirano je ukupno 32.396 osoba. Ukupan broj hospitalizovanih u RS je 78, u UKC RS 28, a u opštim bolnicama 50.\nUkupan broj osoba kod kojih je test SARS-CoV-2 pozitivan sa blagom kliničkom slikom ili bez simptoma u objektima za izolaciju je 115.\nU RS pod zdravstvenim nadzorom trenutno je 1.401 osoba, a nadzor je završen kod 35.506 osoba.


Kompanija EY dodelila prestižno priznanje EY Preduzetnik godine\nKompanija Ernst & Young osmu godinu u nizu dodelila je prestižno priznanje EY Preduzetnik godine u Republici Srbiji.\nZoran i Nikola Anđelković, osnivači i vlasnici kompanije Anđelković AL, ovogodišnji su dobitnici priznanja EY Preduzetnik godine koje međunarodna revizorsko-konsultantska kompanija EY dodeljuje osmu godinu zaredom.\nNagradu su pobednicima uručili predsednik nezavisnog žirija, Darko Budeč i Ivan Rakić, Rukovodeći Partner kompanije EY za Srbiju, Crnu Goru i Bosnu i Hercegovinu.\nPored glavne nagrade, uručeno je priznanje i Dejanu Blagojeviću, vlasniku kompanije Propulzija u potkategoriji EY Brzorastući Preduzetnik godine, dok su Ivan Perčić i Ksenija Perčić Albunović ispred kompanije Suncokret, odneli priznanje u potkategoriji EY Inovativni Preduzetnik godine.\n„Večeras imamo čast da budemo okruženi ljudima koji nisu ustuknuli kada je malo ko verovao u njihove poslovne ideje. Samo u ovoj godini u programu EY Preduzetnik godine učestvovalo je 30 kandidata ispred 24 kompanije koje su ostvarile preko 12 milijardi dinara u prihodima protekle godine, a naš tim proputovao je čitavu Srbiju kako bi sve ove inspirativne priče pretočio u kvalitetne nominacije. Ovih 8 godina programa pokazalo nam je da se vera u ideju i mnogo truda zaista isplati. Drago mi je što mogu da kažem da večeras sedimo sa dve stotine upornih, najupornijih i veličamo njihov uspeh, koji je mnogo više od puke sreće“, izjavio je Ivan Rakić, rukovodeći partner kompanije EY za Srbiju, Crnu Goru i Bosnu i Hercegovinu.\nKao nosilac priznanja EY Preduzetnik godine 2019, Zoran i Nikola Anđelković, predstavljaće Republiku Srbiju na izboru za Svetskog EY Preduzetnika godine, u junu mesecu u Monte Karlu.\nPored dobitnika priznanja, u finalu za glavnu nagradu, po odluci nezavisnog žirija našli su se: Braineering (Nikola Selak i Nemanja Cvetkov), Capriolo (Lajoš Brindza), Kondor (Slaviša Janjušević), Sena (Dragan Senić) i Dragana Janjić i Maja Aleksić Ilić (Vinarija Aleksić).


Ispadanje u 'sezoni kupanja' - Partizanu se ovo desilo samo dva puta! - Sportske.net\nIspadanje u 'sezoni kupanja' - Partizanu se ovo desilo samo dva puta!\nŠokantna eliminacija vicešampiona Srbije u drugom kolu kvalifikacija za Ligu Evrope naterala nas je da napravimo osvrt i po arhivama pogledamo kada je poslednji put Partizan doživeo ovakav evropski neuspeh.\nUdar na kasu i koeficijent - Ovo su posledice kraha u Lubinu!Poljaci pitali Tomića ono što "Grobare" najviše interesuje!Umalo senzacija Podgoričana, ovo su svi parovi trećeg kola LEPartizan ispao posle penala, crno-beli bez Evrope!Šok - Saša Lukić u Seriji A?!\nFudbalski klub Partizan u četvrtak je pretrpeo jedan od najtežih udaraca u svojoj klupskoj istoriji, a eliminacija u drugom kolu kvalifikacija za Ligu Evrope samo se nadovezala na najneuspešniju sezonu u poslednjih nekoliko decenija.\nVicešampion Srbije ostao je bez Evrope i već sada može da se okrene obavezama na domaćoj sceni što se klubu iz Humske u poslednje dve decenije dogodilo samo dva puta!\nEliminaciju već na startu evropskog puta Partizan je doživeo u sezoni 1997/1998 kada je u drugom kolu kvalifikacija za Ligu šampiona deklasiran od strane tadašnje Kroacije, današnjeg Dinamo Zagreba.\nNakon beogradskog minimalca koji je režirao Dragan Isailović usledilo je gostovanje u Zagrebu i nezaboravna petarda kojom je Kroacija izbacila Partizan iz daljeg toka kvalifikacija.\nMora se, međutim reći, da je Kroacija tada imala više nego kvalitetan tim i da se radilo o kvalifikacijama za Ligu šampiona koje su tada igrane u onom ozbiljnijem formatu kada je za plasman u grupnu fazu bilo potrebno preskočiti dva kola, s tim što vas je već u drugom kolu čekao respektabilan rival, a u trećem neki od evropskih velikana. Tako je u pomenutoj sezoni Kroaciju u trećem kolu eliminisao Njukasl.\nDrugi put je Partizan svoj evropski put završio posle prvog dvomeča deset godina nakon duela sa hrvatskim šampionom. U sezoni 2007/2008 crno-beli su deklasirali bosanskohercegovačkog predstavnika HNK Zrinjski ali je zbog nereda na stadionu pod "Bijelim Brijegom" UEFA izbacila Partizan iz Evrope.\nOvim podacima treba pridodati i informaciju da Partizan poslednji put nije postigao gol u evropskom dvomeču davne 1976. godine kada generacija kijevskog Dinama koju je predvodio Valerij Lobanovski sa ukupnih 5:0 izbacila crno-bele u šesnaestini finala Kupa evropskih šampiona.


Projekat pruža podršku finansijskom tržištu u Srbiji u cilju veće dostupnosti finansijskih sredstava privredi i razvoja instrumenata za upravljanje rizikom. Projekat preduzima sledeće aktivnosti:\nUnapređenje pristupa izvorima finansiranja za mala i srednja preduzeća i preduzetnike (MSPP): Omogućavanje pružaocima usluga da podrže kreditiranje kroz pružanje podrške za unapređenje profesije procenitelja vrednosti nepokretnosti. Podrška Ministarstvu privrede za formiranje Saveta za MSP i sprovođenje Strategije za razvoj MSP, i to naročito u pogledu unapređenja pristupa izvorima finansiranja i poslovne regulative. Informisanje javnosti o značaju razvoja finansijskih tržišta i njihove uloge u privrednom razvoju i smanjenju siromaštva. Podrška za poboljšanje informacija o finansiranju MSP. Pomoć za unapređenje i pravilno korišćenje računovodstvenih usluga za mikro-preduzeća i MSP.\nRazvoj regulatorog okvira za nebankarske finansijske institucije: Pružanje podrške Vladi, Narodnoj banci i finansijskom sektoru za razvoj regulatornog i nadzornog okvira za nebankarske finansijske institucije. Pružanje stručne podrške i podsticanje dijaloga o propisima kojima se uređuju nebankarske finansijske institucije. Pomoć za izradu propisa za unapređenje korišćenja lizinga kao alternativnog izvora finansiranja za MSP.\nUnapređenje efikasnosti, monitoringa i transparentnosti državne pomoći. Pomoć Ministarstvu privrede i Ministarstvu finansija pri reformi mehanizama za finansijsku podršku MSP. Izrada preporuka za osmišljavanje novih programa državne pomoći i unapređenje postojećih, kao i preporuka za upravljanje programima državne pomoći.\nRazvoj pravnog okvira za produktne berze: pružanje obuke o radu, nadzoru nad radom i kliringu produktne berze, učešće u radu Radne grupe za izradu Zakona o produktnim berzama, izrada „mape puta“ za razvoj produktnih berzi.\nUnapređenje vansudskog izvršenja i izvršenja ugovora o kreditu: Zagovaranje unapređenja zakona i propisa kojima će se unaprediti regulatorni okvir za izvršenje sudskih odluka na sredstvima obezbeđenja, i to naročito uz pomoć izvršitelja. Podrška za dalje unapređenje vansudskog izvršenja. Nastavak saradnje sa drugim donatorima (poput GIZ-a) u cilju pružanja podrške profesiji izvršitelja i Komori izvršitelja u cilju izgradnje kapaciteta.\nSveobuhvatna studija i preporuke za unapređenje finansiranja MSP koje je izradio USAID BEP korišćena je za pripremu Akcionog plana Vlade Srbije za sprovođenje Strategije za razvoj konkurentnosti i preduzetništva. Među usvojenim preporukama je naplata PDV-a po realizaciji za MSP, ukidanje naplate PDV-a unapred, skraćenje rokova za povraćaj poreza i plaćanja javnih preduzeća i ukidanje obavezne rezerve za davaoce lizinga.\nNovi Zakon o faktoringu, izrađen uz podršku USAID BEP, pomogao je da se unapredi likvidnost privrede i podstakne razvoj sektora faktoringa.\nPodrška koju je USAID BEP pružio za izradu i sprovođenje Zakona o tržištu kapitala i povezanih podzakonskih akata doprinela je stvaranju pouzdanog i transparentnog regulatornog okvira.\nAnalize i lobiranje USAID BEP navele su Vladu Srbije da kao prioritet postavi formiranje nedepozitnih nebankarskih institucija.\nUSAID BEP sarađuje sa Ministarstvom finansija i Narodnom bankom u cilju unapređenja procene vrednosti nepokretnosti: u toku je izrada transakcione baze podataka, a izrađeni su i nov Zakon o uređenju profesije procenitelja vrednosti nepokretnosti i Nacionalni standardi za procenu vrednosti nepokretnosti u cilju unapređenja profesije procenitelja.


Rano glasanje na biračkim mestima u Atlanti, 12. oktobar 2020. (Rojters/Chris Aluka Berry)\nAmeričke obaveštajne agencije optužile su Iran i Rusiju da pokušavaju da koriste podatke o registraciji birača da bi izazvali haos i zabunu uoči predsedničkih izbora 3. novembra.\nDirektor Nacionalnih obaveštajnih službi Džon Retklif je na konferenciji za novinare u sredu veče pokušao da umiri Amerikance i obećao da će bilo koja zemlja koja se bude mešala "snositi posledice" zbog toga.\n“Potvrdili smo da Iran i odvojeno Rusija imaju neke informacije o registraciji birača", rekao je Retklif i dodao da su obe zemlje "preduzele određene akcije da utiču na javno mnjenje u vezi sa našim izborima".\nRetklif nije rekao na koji način Rusija koristi dobijene informacije, ali je optužio iranske sajber aktere za niz aktivnosti poslednja 24 sata navodeći da im je, između ostalog, cilj da nanesu šetu predsedniku Donaldu Trampu.\n“Već smo videli da Iran šalje lažne mejlove čiji cilj je zastrašivanje birača, izazivanje socijalnih nemira i nanošenje štete predsedniku Trampu", rekao je Retklif.\nIransko Ministarstvo spoljnih poslova u sredu je odbacilo američke optužbe kao "neosnovane" i pozvalo na razgovor švajcarskog ambasadora koji zastupa američke interese u Iranu, s obzirom na to da dvije zemlje nemaju diplomatske odnose.\nIstraživači su saopštili da su mejlovi, koje je navodno poslala ekstremno desničarska grupa "Ponosni dečaci" (Proud boys) koja je podržala predsednika, poslati biračima u najmanje četiri američke države, Arizoni, Aljaski, Pensilvaniji i Floridi. Biračima, uglavnom registrovanim demokrata, u mejlu je zaprećeno: "Glasaćete za Trampa ili ćemo da vas gonimo".\nPredstavnici "Ponosnih dečaka" odbacili su optužbe da su slali preteće mejlove.\nČlanovi desničarske grupe "Ponosni dečaci" protestuju u Oregonu\nRetklif je osim za mejlove, optužio Iran i za delenje video snimka u kojem se sugeriše da pojedini birači možda ubacuju lažne glasačke listiće.\n“Taj video i tvrdnje o navodnim lažnim glasačkim listićima nisu tačni", rekao je Retklif.\nVodeći američki obaveštajni zvaničnici poručili su da je američki "izborni sistem otporan" uprkos iranskim i ruskim pokušajima da podriju poverenje birača.\nDirektor FBI-aja Kristofer Rej, koji je prošlog meseca rekao da nema nagoveštaja napada na sisteme za registraciju birača, takođe je naglasio da je izborna infrastruktura bezbedna.\n“Budite uvereni da se vaš glas računa", rekao je Rej i dodao da će službe biti na oprezu.\nAmerički zvaničnici prethodno su umanjivali zabrinutost u pogledu mogućih hakerskih upada u sisteme za registraciju birača.\nProšlog meseca, izveštaj u ruskom dnevniku Komersant podstakao je strahovanja da su birački spiskovi u Mičigenu hakovani, što su državni zvaničnici međutim brzo negirali.\nTo što su američki birači meta Irana i Rusije manje od dve nedelje uoči izbora nije iznenađujuće s obzirom na to da je vodeći američki kontraobaveštajni zvaničnik Vilijam Evanina upozorio u avgustu da se dve zemlje, uz Kinu, aktivno mešaju u izbore, da bi uticale na njihov ishod.\nTeheran, kako je naveo Evanina, pokušava da umanji šanse za Trampov reizbor koji bi, kako strahuje, "rezultirao nastavkom američkog pritiska na Iran da bi se podstakla promena režima".\nRusija, s druge strane, "koristi niz mera da ocrni bivšeg predsednika Džoa Bajdena", rekao je Evanina i dodao da "pojedini akteri povezani sa Kremljom takođe pokušavaju da ojačaju kandidaturu predsednika Trampa".\nMeđutim, pojedini eksperti za sajber bezbednost kažu da najnoviji potezi Teherana - korištenje lažnih mejlova i video snimaka - sugerišu da Iran postaje ambiciozniji.\n“Ovaj incident označava suštinski preokret u našem poimanju spremnosti Irana da se meša u demokratski proces. Dok su mnoge operacije bile usredsređene na širenje propagande zarad promovisanja iranskih interesa, ovaj incident je jasno usmeren na podrivanje poverenja birača", naveo je direktor za analizu u organizaciji "Mandiant Threat Intelligence" Džon Haltkvist u saopštenju prosleđenom Glasu Amerike.\nOglasili su se i članovi Kongresa koji su ocenili da Teheran kopira poteze Rusije, čiji cilj je da se pre svega izazove haos i nepoverenje.\n“Rusija i Iran žele da gubitnička strana odbije da prizna ishod izbora da bi podrili legitimitet pobednika i izazvali ustavnu krizu", tvitovao je u sredu predsedavajući senatskog Odbora za obaveštajna pitanja, republikanski senator Marko Rubio.\nRubio i vodeći demokratski član odbora, senator Mark Vorner, prethodno su upozorili birače da ne dozvole da zbog napada na izbore izgube poverenje u izbornu infrastrukturu.


Poziv građanima da trkom ili šetnjom podrže žene koje se leče od raka dojke - Društvo - Dnevni list Danas\nPočetna » Vesti » Društvo » Poziv građanima da trkom ili šetnjom podrže žene koje se leče od raka dojke\nOrganizacija „Evropa dona Srbije“ pozvala je danas građane da trkom ili šetnjom, koje će biti održave od 26. septembra do 10. oktobra, pruže podršku ženama koje se leče ili su se izborile sa rakom dojke.\n„Trka za zdravlje 2021“ biće održana u okviru međunarodnog obeležavanja meseca borbe protiv raka dojke, a organizuje je „Think Pink Europa“, jedna od najvećih evropskih organizacija za borbu protiv raka dojke i organizacije članice među kojima i „Evropa dona Srbija“.\nKako je saopšteno, trka za izlečenje je najveći evropski sportski događaj posvećen zdravlju žena.\nOna pomaže organizacijama i bolnicama koje se bave karcinomom dojke da sakupe novac i podignu svest javnosti o karcinomu dojke.\nSvi zainteresovani prijavom za učešće uz donaciju biraju da li će da trče ili šetaju i tako pomognu ovu akciju, a sve potrebne informacije o akciji mogu pronaći na sajtu www.raceforthecure.eu/sr.\nU Evropi se svake godine dijagnostikuje 500.000 slučajeva raka dojke i 145.000 žena umre od te bolesti.\nPrema podacima Instituta za javno zdravlje „Milan Jovanović Batut“ iz marta ove godine u Srbiji je registrovan 4.561 novooboleli i 1.691 umrla žena od raka dojke.\n„Sredstva prikupljena registracijom i donacijama su od velike važnosti, sada više nego ranije“, rekla je koordinatorka trke za Srbiju Jasmina Lukić.\n„Evropa Dona Srbija“ osnovana je 2016. godine sa ciljem da se poboljšaju uslovi edukacije žena o zdravlju dojki i ukaže na značaj ranog otkrivanja bolesti i poboljšanja kvaliteta lečenja i rehabilitacije obolelih kao i zagovaranja jednakih prava i mogućnosti lečenja za sve obolele u institucijama države i zdravstvenog sistema.\nNa današnji dan 1911. godine dnevni list „Mali žurnal“ objavio je vest o tuči u Smederevskoj bolnici, koju je novinar ovog lista, potpisan kao Figaro, uporedio sa Narodnom skupštinom.


Epson platforme za e-papir za industrijsku primenu\nEpson platforme za e-papir za industrijsku primenu – Personal magazin\nKorporacija SeikoEpson je najavila da počinje sa isporukom industrijskih platformi za prikaz elektronskog papira. Ove plaftorme sastoje se od mikro-kontolera za prikaz elektronskog papira (“e-papira”) sa integrisanim firmverom koji kontroliše…\nKorporacija SeikoEpson je najavila da počinje sa isporukom industrijskih platformi za prikaz elektronskog papira. Ove plaftorme sastoje se od mikro-kontolera za prikaz elektronskog papira (“e-papira”) sa integrisanim firmverom koji kontroliše osnovne funkcije uređaja. Korisnici mogu kombinovati ove platforme sa ekranom za elektronski papir kako bi jednostavno kreirali sopstvene industrijske e-papir proizvode, čak i ako ne poseduju napredne informacije o jedinstvenim shemama koje e-papir koristi.\nEpsonova serija platformi za e-papir sada se sastoji od mikro-kontrolera S1C17F57 za male segmentirane prikaze, i novog vremenski podesivog mikro-kontolera S1D13T03 za prikaze e-papira preko male aktivne matrice . Test primerci S1D13T03 mikro-kontolera počeće da se isporučuju krajem januara 2012. godine. Epson planira da nastavi sa proširenjem ove linije i u martu počinje sa isporukom test-primeraka novog mikro-kontolera za prikaz e-papira preko aktivne matrice srednje veličine. Prikaz elektronskog papira (EPD) superioran je u odnosu na druge tehnologije prikaza u nekoliko važnih aspekata: prikazuju tekst koji je jasan i čitljiv koliko i odštampan tekst na papiru, ne koriste struju dok prikazuju sliku, i budući da im nije potrebno pozadinsko osvetlje, tanki su i lagani.\nS obzirom na ove prednosti, očekuje se da će ekrani sa e-papirom brzo zameniti sadašnje elektroske cene, digitalni potpis, prikaze oglasa i prodajnih mesta, od kojih većina koristi ili papir ili tehnologiju tečnih kristala.Međutim, korišćenje e-papira zahteva specifično tehničko znanje za optimizovanje kontrole ekrana za individualne aplikacije. Potreba za posedovanjem specifičnog tehničkog znanja o e-papirima dodatno otežava razvoj proizvoda i implementaciju od strane odgovornih za planiranje proizvoda i inženjera koji nisu upoznati sa e-papirom. Epson poseduje veliko iskustvo i resurse koji će pružiti korisnicima značajnu podršku prilikom integracije njihovog rešenja za elekronski papir.\n“Epson poseduje veliko znanje i tehnologiju zahvaljujući dugogodišnjem istraživanju i razvoju e-papira”, objašnjava Masajuki Morozumi, izvršni potpredsednik u kompaniji Epson. “Akumulirali smo iskustvo u poslovanju, znanje i intelektualnu svojinu kao lideri na tržištu u proizvodnji EPD mikro-kontrolera za e-čitače, te se na njih oslanjamo kako bismo ponudili korisnicima industrijske platforme za e-papir koje su im potrebne kako bi unapredili performanse prikaza na e-papiru, bez obzira na aplikaciju i okruženje”. Epson može preporučiti najbolje platforme za bilo koju aplikaciju e-papira na osnovu stabilnih partnerstava sa proizvođačima displeja sa elektronskim papirom, liderima na tržištu, kao što su korporacije E Ink Holdings i Pervasive Displays. Sada će korisnici koji su zazirali od razvijanja proizvoda koji koriste e-papir zbog brige o vremenu i trudu koji treba uložiti u razvoj i integrisanje formata koji pokreću e-papir moći da koriste Epsonove platforme za e-papir i veliko znanje i dokumentaciju kako bi efikasno i brzo razvili proizvode koji koriste elektronski papir i rešenja za industrijskisektor.\n“Epsonovi novi proizvodi bazirani na EPD kontrolerima pomažu korišćenje revolucionarnih e-papir displeja kompanije E Ink tamo gde je laka čitljivost i veoma mala potrošnja energije E Ink displeja ključ za otvaranje novih tržišta”, izjavio je Sriram Peruvemba, direktor za marketing u kompaniji E Ink Holdings.\n“Kompaniji Pervasive Displays je izuzetno drago zbog partnerstva sa Epsonom kojim proširuju ponudu rešenja za ekeltronski papir, “ izjavio je Dejmon Hes, potpredsednik za razvoj poslovanja u kompaniji Pervasive Displays. “Konstruisali smo i usavršili vodeći svetski modul za prikaz elekrotronskog papira koji troši malo energije i sarađujemo sa odabranim partnerima širom sveta, kao što je Epson, kako bismo proširiliaplikaciju elektronskog papira i stvorili pouzdana, inovativna i efikasna e-papir rešenja.”\nKompanija Epson je posvećena korišćenju svoje ekspertize u oblasti shema na kojima se zasniva e-papir, kao i ostalim tehnologijama vezanim za e-papir kako bi brzo odgovorili na potrebe korisnika i njihove probleme zahvaljujući ekstenzivoj liniji e-papir proizvoda i jakojkorisničkoj podršci.\nEpsonova linija industrijskih platformi za prikaz elektronskog papira\nPlatforma za segmentisane prikaze\n16-bitni mikro-kontroler sa 64-segmentne prikaze (S1C17F57) i talasni firmver koji pokreće e-papir\nOva platforma može podržati do 320 segmenata kada se kombinuje sa opcionim S1D14F57 drajverom niske potrošnje.\nPlatforme za displeje sa malim aktivnim matricama\nMikro-kontroler S1C17564 za opšte namene i firmver kontroler koji trimuje e-papir.\nS1D13T03 kontroler i kontrolni firmver koji koji trimuju e-papir (isporuka test proizvoda u januaru 2012)\nOva platforma omogućava inženjerima da kreiraju e-papir proizvode bez menjanja centralnog procesora na postojećem LCD-u ili drugim sistemima.\nKorišćenje S1D13T03 kontrolera za trimovanje e-papira\nJednostavan prikaz slike na PDI e-papir modulima (1.44 – 2.7 inča) jednostavnim povezivanjem kontrolera za trimovanje e-papira sa korisnikovim postojećim sistemom (MCU). Kontroler takođe značajno smanjuje obim posla kada je u pitanju razvijanje formata koji pokreće e-papir.\nPoslovanje kompanije Epson u oblasti e-papir\nEpsonov cilj je da poveća obim aplikacike e-papira i popularizuje e-papir optimizovanjem sopstvene ekspertize u razvijanju kontrolera za e-book čitače.\nEpson platforme za e-papir za industrijsku primenu was last modified: January 25th, 2012 by Redakcija\nSamsung Galaxy Nexus ekskluzivno u Vip ponudi


Versajski dvorac: Od lovačkog doma preko Francuske revolucije do danas; Foto: YouTube screenshot\nRazvoj čuvenog dvorca, koji traje već skoro 400 godina, predstavljen je kroz veoma detaljnu animaciju.\nMalo je turista koji dođu u Francusku, a da bar jednom nisu posetili Versajski dvorac jugozapadno od Pariza. Ovo velelepno zdanje, koje je simbol moći Francuske kroz vekove, svoj razvoj beleži od 1620-ih godina kada je nastalo u osnovnoj formi kao lovački dvorac Luja XIII. Kroz predstojeće vekove dvorac okružen sa 815 hektara parkova dodatno se razvijao i u njemu su živele brojne generacije kraljevske porodice. Međutim, kako je zaista izgledao taj razvoj? Ove dve animacije će nam to detaljno pokazati:\nPogledajte prvi video:\nNeki su mišljenja da današnja Republika Francuska na ovom mestu troši i više nego što je u ono vreme to činio Luj XIV.\nKroz dva videa na zvaničnom YouTube kanalu Versaja predstavljena je istorija arhitekture dvorca i svih okolnih objekata, kao i njihovog enterijera.\nPrvi video počinje prikazom prvobitne strukture u formi lovačkog dvorca napravljenog za Luja XIII. Njegov naslednik „kralj sunca“ Luj XIV je na istom imanju pokrenuo ambiciozan projekat izgradnje dvorca, koji je trajao pola veka i nakon kog je stvoren najveći dvorac u celoj Evropi. Luj XIV je čitavu svoju vladu i sud preselio na ovo mesto i nastavio je da dopunjava i usavršava dvorac tokom čitavog perioda svoje vladavine.\nNjegov naslednik Luj XV ostavio je i svoj arhitektonski pečat u Versaju, deleći prostore na manje apartmane i formirajući operu.\nPogledajte drugi video:\nVersaj nakon Francuske revolucije\nU drugom videu koji prikazuje dvorac počev od 1789. godine predstavljeno je na simboličan način iseljenje kraljevske porodice iz Versaja, koje je usledilo nakon Francuske revolucije.\nNakon što je godinama bio napušten i pretrpeo niz oštećenja, sa Lujom Filipom otpočinje niz projekata restauracije i prenamene prostora, ali bez ikakvih drastičnijih promena.\nNeki su mišljenja da današnja Republika Francuska na ovom mestu troši i više nego što je u ono vreme to činio Luj XIV, što je možda i još jedan dodatni razlog što ovaj velelepni kompleks godišnje poseti šest miliona ljudi.\n#francuska #istorija arhitekture #razvoj arhitekture #versaj #Versajska kraljevska palata #Versajski dvorac


Zvanično - Everton jači za doskorašnjeg fudbalera Palasa - Sportske.net\nZvanično - Everton jači za doskorašnjeg fudbalera Palasa\nDanima u nazad je najavljivan transfer, danas je sve i ozvaničeno.\nE sada je red na Kristal Palas...Izgleda da je gotovo - Everton dobija vrhunsko pojačanjeIzgleda da je gotovo - Everton dobija vrhunsko pojačanjeEverton traži još jednog štopera, na "meti" fudbaler iz PrimerePL - Gosti se gostili, Stekelenburg sačuvao bod "Karamelama"\nJanik Bolasi je novi igrač Evertona!\nOvaj informacija je objavljena i na zvaničnom sajtu klub iz Liverpula, a 27-godišnji Kongoanac je potpisao petogodišnji ugovor sa "Karamelama".\nU redovima Evertona će na leđima nositi broj 14.\nU zvaničnom saopštenju se navodi da je Bolasi već dugo na "radaru" Ronalda Kumana, kao i da je ovaj fudbaler svoj prvi gol u Premijer ligi postigao upravo na "Gudisonu".\n"Jedva čekam da obučem dres Evertona. Ovo je veliki klub i znam sve o njemu kako sam godinama u nazad igrao protiv njih.\nOvo je bila laka odluka za mene. Ali sada kada sam došao, posao je daleko od završenog. Moram da radim veoma naporno i dokažem se. Spreman sam za izazove koji su preda mnom", izjavio je Janik Bolasi za zvanični sajt fudbalskog kluba Everton.\nOn je odigrao 27 utakmica za reprezentaciju Demokratske Republike Kongo, a postigao je i sedam golova za to vreme.\n"Janik je neko koga pratim jako dugo zato što je tip krila koji mi se dopada. Brz, jak, i može da igra na više pozicija u napadu. On je veoma dobro pojačanje", rekao je Kuman o svojoj novoj akviziciji.


Zvezda je izgubila treću utakmicu zaredom u svim takmičenjima, dok su se "armejci" revanširali srpskom i regionalnom šampionu za poraz iz prvog dela sezone u Beogradu.\n- CSKA je igrao veoma dobro, bio je odličan i u odbrani i u napadu. Od početka je bio sjajan ofanzivno, u prvoj četvrtini su dali sedam trojki iz sedam pokušaja do samog finiša. Bili su čvrsti, kontrolisali su utakmicu i u drugom delu. Mi smo bili solidni u napadu, ali CSKA je najbolji tim u Evroligi - naglasio je Radonjić.\nCrveno-bele čekaju dva ABA okršaja u tri dana, Cibona (nedelja) i Karpoš Sokoli (utorak), pa završni turnir Kupa Radivoja Koraća i onda dva evroligaška meča na svom terenu protiv Galatasaraja i Bamberga. Verovatno dva ključna duela za plasman u Top 8.


Nemanja Tošić posvađao se sa Majom Marković oko odeće, a onda je počela drama. Učesnik rijalitija vređao je zadrugarku govoreći joj da ništa svoje nije kupila i da je sponzoruša.\n"Šta si ti kupila u životu i od čega? Gde si zaradila? Nemoj da mi spominješ ćerku!", vikao je Nemanja, koji je pobesneo i gađao Maju flašom vode.\nObezbeđenje je odmah uletelo, a ostali učesnici su pokušavali da smire situaciju.\n"Ulaziš mi u krevet i hvataš me. Hajde probaj, dođi. Takvi kao što si ti meni ne mogu na ulici da mi priđu, zadrigla seljačino. Samo sam ti rekla da zamisliš da se neko ponaša prema tvojoj ćerki kao ti prema meni. Ti si sadista, imaš psihički problem", govorila je Maja.\n"Ja vređam ološe. Velika je razlika između malog i velikog mozga. Šta si ti uradila u životu? Ti si mala hostesica za splav, znam šta radiš. Navikla si da budeš prljava, prostitutkice mala", pričao je Nemanja, dok su prisutni pokušavali da smire situaciju.


Tako je u prethonih par dana na ovoj društvenoj mreži osvanuo ogroman broj video snimaka u kojima ljudi upozoravaju na jezivu ideju, na koju je navodno došla grupa od šest muškaraca iz Amerike, da se 24. april obeleži kao "Nacionalni dan silovanja", tokom kojeg je dozvoljeno se*sualno zlostavljanje.\nTragom te uznemirujuće vesti, veliki broj tiktokera odlučio je da podeli video snimke u kojima objašnjava šta će se to dešavati 24. aprila, uz savete ženama kako da se zaštite tog dana, a na sadržaje snimaka američkih kolega brzo su se nadovezali i balkanski tiktokeri.\nkoliko je narod bolestan. #foryoupage #fyp #goviral #viral #trend #trending #balkan #serbia #creepy #bolest #srbija #bosna #hrvatska #makedonija\nKako saznaje "Ju-Es-Ej Tudej", milioni korisnika društvenih mreža gledali su i delili reakcije na ovu uzmenirujuću "pretnju" na TikToku, Instagramu, Fejsbuku i Tviteru, međutim ni ovaj portal ni sam TikTok nisu uspeli da pronađu dokaze o pretnji na koju su korisnici masovno odgovarali.\n"Ako neko ima planove za 24. april - NE IZLAZITE NAPOLJE!!! Postoje muškarci koji taj dan planiraju da obeleže kao Nacionalni dan silovanja", glasila je samo jedna od poruka podeljenih na Fejsbuku.\nIako se za sada radi o neutemeljenoj pretnji, ovo nije sprečilo korisnike društvenih mreža da nastave da šire paniku među svojim pratiocima, na šta nisu ostali imuni ni organi reda budući da je i nekoliko američkih policajaca podelilo video snimke u kojima prete pomenutoj "šestorki" hapšenjem.\nU izjavi za "Ju-Es-Ej Tudej" TikTok je rekao kako nije pronašao navodni originalni video na svojoj platformi.\n"Zaštita zajednice na našoj platformi je priroritet i ne tolerišemo sadržaj koji promoviše ili veliča se*sualne činove bez pristanka, uključujući silovanje i se*sualno zlostavljanje. Iako na našoj platformi nismo pronašli dokaze koji bi mogli da se odnose na ovu temu, naš tim za bezbednost ostaje na oprezu i uklanjaćemo snimke koji krše pravila", saopšteno je iz TikToka ovom portalu.


TotalCar.rs » Da li su auto-kamere dovoljni svedoci?\n0 komentara 7425 pregleda\nOvi snimci se u zemljama poput Rusije mogu koristiti i u druge svrhe, a ne samo u one zabavnog karaktera. Naime, kako bi sa sebe skinuli odgovornost za određeni prekršaj ili udes za koji se terete, vozači, konkretno u Rusiji, obezbedili su se tako što su u svoje automobile instalirali auto-kamere koje beleže situacije ispred vozila. Na taj način, a kada se nešto desi i ukoliko vozači nisu krivi, neće morati da brinu na sudu, a od osiguranja će lako naplatiti štetu. Štaviše, većina tamošnjih osiguravajućih kuća kao jedan od uslova za isplatu osiguranja navodi upravo korišćenje ovih auto-kamera kako bi se snimci upotrebili kao poseban dokaz kojim će se oni voditi pri isplati štete.\n– U Srbiji je sudska praksa u prekršajnim sudovima takva da se video-zapisi zabeleženi auto-kamerom priznaju kao validan dokaz u slučaju saobraćajnog prekršaja. Međutim, to nije dovoljan dokaz za dokazivanje krivice u sudu, kako iz razloga što na snimcima često ne može da se utvrdi mesto izvršenja prekršaja, što je značajno za određivanje mesne nadležnosti prekršajnog suda, tako i zbog poštovanja jednog od osnovnih ljudskih prava – prava na odbranu koje pripada svakom licu koje je okrivljeno za neko kažnjivo delo pa i za prekršaj – odgovor je Marinovića.


Održana obuka za predstvanike medija o prijavama zviždača i zaštiti zviždača\nPredavanje za predstavnike sredstava javnog informisanja o institutu podnošenja prijava od strane zviždača, kao i o institutu zaštite zviždača, održano je u Podgorici u organizaciji NVO Centar za razvoj nevladinih organizacija, a u saradnji sa Agencijom za sprječavanje korupcije. Ciljna grupa su bili predstavnici informativnih redakcija štampanih i elektronskih medija koji djeluju u Crnoj Gori.\nTema obuke je bila sprovođenje procedura, mjera i radnji koje su predviđene Zakonom o sprječavanju korupcije u slučaju podnošenja prijave zbog sumnje na ugrožavanje javnog interesa koje upućuje na postojanje korupcije, kao i procedura zaštite zviždača koji pretrpi štetu zbog prijavljivanja ugrožavanja javnog interesa koje ukazuje na korupciju.\nPredavači, načelnica Odsjeka za postupanje po prijavama zviždača i zaštitu zviždača Kristina Braletić, koordinator Sektora za prevenciju korupcije Mladen Tomović i predstavnica CRNVO-a Zorana Marković, ukazali su na značaj instituta zviždača i zaštite zviždača, te upoznali polaznike sa zakonodavnim okvirom kojim je regulisano prijavljivanje ugrožavanja javnog interesa koje ukazuje na korupciju, kao i odredbama o zaštiti zviždača. Predstavnica Agencije je takođe opisala dobre primjere zaštite zviždača iz prakse ovog državnog organa.\nRadionica je održana u okviru projekta CRNVO-a pod nazivom “Let your voice be heard”. U prethodnom periodu su organizovane tri radionice za službenike organa vlasti na državnom nivou, tri za službenike lokalnih institucija, i jedna za predstavnike privatnog sektora.


Kragujevčani 18/12/2021\tNo Comments Kragujevac\nKRAGUJEVAC – Zaposlenima u kragujevačkoj fabrici „Fijat Krajsler automobili” Srbija 28. decembra biće isplaćen bonus 75 odsto zarade što iznosi oko 25.000 dinara po radniku, saopštio je danas Samostalni sindikat.\nIsplata bonusa je obezbeđena, kako je navedeno, posle dugih pregovora sa poslodavcem.\n„Bonus nije ugovoren Kolektivnim ugovorom ali je, po stavu sindikata, bio neophodan usled male uposlenosti radnika i niskih zarada. Ovaj stav sindikata je nakon upornih razgovora naišao na razumevanje rukovodstva Fijata”, ističe se u saopštenju.\nPredsednik Samostalnog sindikata, Saša Đorđević rekao je agenciji Beta da prema početnom stavu poslodavca u 2021. godini nije bilo osnova za isplatu bonusa budući da je bilo dosta neradnih dana, ali je sindikat na tome insistirao.\nĐorđević je naveo da je bonus ove godine 15 odsto manji od prošlogodišnjeg.\nOn će biti isplaćen svim radnicima osim zaposlenih koji su bili ove godine na bolovanju, izuzimajući one koji su preležali kovid infekciji ili su bili u izolaciji.\n„Nadamo se da će u narednoj godini biti obezbeđena veća uposlenost i bolji standard za sve zaposlene, na čemu ćemo insistirati”, saopštio je Samostalni sindikat.\nPrevious Previous post: Hapšenje u Rači zbog posedovanja oružja i municije\nNext Next post: SSP: Otkaz Pavloviću rezultat pritiska vlasti


Ostali sportovi - Veslanje: Miloš Stanojević, četvrti u Minhenu\nVeslanje: Miloš Stanojević, četvrti u Minhenu\nSvetska veslačka elita ovog vikenda je odmeravala snagu na drugom po redu ovogodišnjem Svetskom Kup-u, koji se po pravilu uvek održava u Minhenu na olimpijskoj stazi iz 1972.godine. Miloš Stanojević, pančevački veslač, ovog vikenda učestvovao je na Drugom svetskom veslačkom Kup-u u četvercu za lake veslače i osvojio četvrto mesto u finalnoj trci.\nDo bronze su nedostajale samo dve sekunde, ispred naših veslača bile su samo ekipe Britanije, Danske i Češke. U žestokim kvalifikacionim trkama, protiv izuzetno jakih protivnika, medaljista sa Olimpijskih igara i svetskih prvenstava, naš četverac je izveslao svoje najbolje vreme: 6 minuta na 2.000 metara i pokazao da je u odličnoj formi.\nČetverac za lake veslače je disciplina u kojoj će se Miloš Stanojević, Nemanja Nešić, Nenad Babović i Miloš Tomić sledeće godine boriti za vizu za odlazak na Olimpijske igre 2012.godine. Zato su svi njihovi nastupi ove godine po rečima saveznog selektora Neboiše Ilića u funkciji priprema za predstojeće Olimpijske igre.


Ovčarski dani u Ležimiru - Ozon Media\nSremska Mitrovica – Udruženje odgajivača ovaca i koza „Sirmium“ iz Ležimira, organizuje manifestaciju Ovčarski dani, u subotu 10. septembra.\nManifestacija će se održati na fudbalskom igralištu i Lovačkom domu sa početkom u 10 časova. Pokrovitelji ovog događaja su: Grad Sremska Mitrovica, Izvršno veće Vojvodine – Sekretarijat za poljoprivredu i Agencija za ruralni razvoj Grada Sremska Mitrovica.\nOrganizatori su se trudili da posetioci uživaju u kulturno zabavnom programu, sportskom takmičenju, kao i u takmičenju u kuvanju ovčijeg paprikaša. Pored mogućnosti obilaska štandova i izloženih životinja posetioci će uživati i u neobičnim sportskim takmičenjima, kao što su: potezanje kanapa, takmičenje u pikadu za uduženja žena i takmičenje mlišana uzraasta od 6 do 10 godina u hvatanju praseta.\nOko 13:30 planirano je ocenjivanje uzoraka takmičarskih paprikaša, a pola sata posle i proglašenje pobednika, dodela pehara i zahvalnica. Od 16 časova posetioci i učesnici moći će da uživaju u tradicionalnj tamburaškoj muzici.


Ovo je, kako "Novosti" nezvanično saznaju, suština inicijative Banjaluke o kojoj je obavešten i predsednik Srbije Aleksandar Vučić. Uoči nove faze razgovora oko kosovskog pitanja, šef naše države dobio je iz RS informacije o antidejtonskim ponašanjima visokog predstavnika međunarodne zajednice u BiH i statusu srpskog naroda preko Drine.\nOvaj tajming izabran je jer, prema mišljenju srpskog člana Predsedništva BiH Milorada Dodika, Srbija koja sa međunarodnim faktorima pregovara o pitanju Kosova, treba da vodi računa i o Republici Srpskoj.\n- Želeli smo da pokažemo da zapadne zemlje imaju dvostruke aršine kada je reč o pitanjima Srpske i KiM. Ne treba dozvoliti da se dogodi da jedni imaju pravo na nezavisnost iz perspektive međunarodne zajednice, a da ista ta međunarodna zajednica krši prava koja su zagarantovana Dejtonom - obrazložio je juče Dodik.\nS obzirom na to da je Srbija garant Dejtonskog sporazuma, on je naveo da RS ima obavezu da šefa srpske države informiše o kršenjima ovog sporazuma. Povodom inicijative iz Banjaluke, Vučić je juče najavio da će pozvati u Beograd Dodika i predsednicu RS Željku Cvijanović kako bi razgovarali o dokumentima koja su mu poslali.\nObeležavanje Dana RS\nDodik je naveo da razume potrebu srpskog predsednika da sve sagleda i da vidi na koji način će moći sve to "da prihvati ili redukuje". On smatra da na mestima gde se razgovara o statusu ili o dijalogu Prištine i Beograda treba istaći kako se krše međunarodni sporazumi i da se pokaže na koji način je Kosovo došlo u poziciju "da se samoproglasi".\n- Mislim da postižemo dve stvari, a to je da Vučiću pružamo jednu vrstu argumentacije o ponašanju međunarodne zajednice u dva slučaja koja su identična - Kosovo i Republika Srpska, i u tom pogledu podržaćemo rešenja koja Beograd u dijalogu sa Kosovom postigne - naveo je Dodik.\nDodik: Želimo da ukažemo na dvostruke aršine\nPolitički analitičar Dragomir Anđelković kaže, za "Novosti", da je RS nasiljem nametnuto da bude unutar BiH i da ona ima pravo na samoopredeljenje, što ne bi bilo rušenje Dejtonskog sporazuma, dok je Kosovo deo Srbije:\n- Naš nacionalni interes nije da rešimo pitanje Kosmeta, bez rešavanja pitanja RS. Od toga treba da se krene, a ne da rešavamo albansko pitanje.\nUpitan ko bi u međunarodnoj zajednici bio sagovornik Beograda na ovako postavljenu temu, Anđelković kaže da ako takvog sagovornika nema sada, da onda treba sačekati da se on pojavi, makar to trajalo i deset godina:\n- Zašto bi se Srbija odricala Kosova, a da ne reši pitanje RS?\nCVIJANOVIĆEVA: DOKUMENT SE TIČE RS\nDOKUMENT koji je poslat Srbiji ne tretira pitanje Kosova već Republike Srpske, posmatrajući celokupnu situaciju u kontekstu značajnog ili prioritetnog nacionalnog pitanja, što Srpska za Srbiju jeste - izjavila je juče predsednica RS Željka Cvijanović, dodajući da "ako negde postoje rešenja, koja se gledaju u paketu, onda se može reći da se i ta pitanja tako trebaju posmatrati".\n- Srbija treba da bude upoznata sa stvarnim stanjem, odnosno načinom na koji se u BiH kršio Dejtonski sporazum i kako su se donosila antidejtonska rešenja i blokirale mnoge stvari koje su mogle da budu efikasne za sve, da se pridržavalo slova Ustava - navela je Cvijanovićeva, potvrdivši da će se zvaničnici RS u narednim danima sastati s predsednikom Vučićem. (O. M.)\n13. 08. 2020. u 17:35\nDODIK GAĐA PRAVO U CENTAR: BiH nema spoljnu politiku, postoji samo politika SDA\n13. 08. 2020. u 16:39\n04. 08. 2020. u 08:15\nSrbi u BiH RS BiH RS priznanje nezavisnosti KiM Milorad Dodik\n01:18 LIDER SEVERNE KOREJE: Vojska da stabilizuje snadevanje lekovima\n00:26 NOVI SKANDAL NA EVROSONGU: Nacistički pozdrav Poljakinje uz "Slava Ukrajini" i 12 poena Kijevu\n45 MOŽE LI SVET OPSTATI BEZ ČASTI: Autorski tekst Radovana Karadžića, iz zatvora u Engleskoj, za "Novosti", o sukobu NATO i EU sa Moskvom


Šesti "Dani Sarajeva" u Beogradu - Dan u Beogradu\nNaslovna » Izlasci » Festivali » Šesti „Dani Sarajeva“ u Beogradu\nŠesti festival „Dani Sarajeva“ biće održan od 22. do 26. maja ove godine u Beogradu. Kao i svake godine, beogradsku publiku očekuje raznovrstan teatarski program, koncerti, panel diskusije, izložbe i promocije.\nBeogradska publika moći će da vidi, čuje i oseti važan deo sarajevskog života i kulturne scene. Ne samo sarajevske ili bosanske, već i regionalne – rezultate saradnje umetnika iz BiH, Srbije, ali i celog regiona, od kojih su neki na razne načine inicirani upravo susretima na prethodnim „Danima Sarajeva”.\nPremijerno izvođenje na festivalu imaće pozorišna predstava „Prst” kosovske spisateljice Doruntine Base, 24. maja u Bitef teatru. Ova drama proglašena je najboljom na konkursu Hartefakt fonda za savremeni društveno-angažovani tekst. Predstavu je režirala Ana Tomović, a u glavnim ulogama su Vesna Mašić iz Sarajeva i Milica Stefanović iz Beograda.\nPremijeran nastup u Beogradu 26. maja imaće i Sevdah Takht, novi bend Damira Imamovića. Imamović sa novim bendom pravi iskorak u shvatanju sevdaha kao muzičkog žanra koji se zasniva na neprestanom učenju i istraživanju. Pored Imamovića, Sevdah Takht čine zagrebački perkusionista Nenad Kovačić (Antenat, Afion…) i jedan od najinteresantnijih mladih basista na beogradskoj sceni Ivan Mihajlović (Naked, Svi na pod…).\nPredstava „Sumnja“ Kamernog teatra 55 imaće beogradsku premijeru 23. maja na Velikoj sceni Ateljea 212. Višestruko nagrađeni tekst Džona Patrika Senlija (Pulicer, „Toni” nagrada) režirala je Selma Spahić.\nFestival od 2007. godine svakog maja u Beogradu organizuje Inicijativa mladih za ljudska prava, kao podsećanje na početak opsade Sarajeva i reakciju na ćutanje zvaničnog Beograda o onome što se tokom rata dešavalo u glavnom gradu BiH. (danubeogradu.rs)\nTagovidub festivali izložbe muzika pozorište\nPrethodni Počele pripreme predškolaca za Dečji karneval „Beograd u srcu“\nSledeći Let Beograd-Firenca od 14. maja pet puta nedeljno


Vučić i Erdogan o stanju u regionu - BIGportal.ba\n26 Juna, 2019 26 Juna, 2019 0113\nPredsednik Aleksandar Vučić razgovarao je telefonom sa turskim kolegom Redžepom Erdoganom o bilateralnim i odnosima u regionu. Erdogan je podržao politiku mira i saradnje, kojom predsednik Srbije promoviše stabilnost u regionu. Oni su se saglasili da samo tako može da se obezbedi veći interes invesitora i ekonomski rast. Predsednici Vučić…\nPredsednik Aleksandar Vučić razgovarao je telefonom sa turskim kolegom Redžepom Erdoganom o bilateralnim i odnosima u regionu.\nErdogan je podržao politiku mira i saradnje, kojom predsednik Srbije promoviše stabilnost u regionu.\n“Predsednik Erdogan je podržao politiku mira i saradnje, kojom predsednik Vučić promoviše stabilnost u regionu. Oni su se saglasili da samo tako može da se obezbedi veći interes investitora i ekonomski rast”, saopštila je Pres služba Predsednika.


Sinhronizovano nasilje paravojnih formacija - CEAS - Peščanik\nSinhronizovano nasilje paravojnih formacija\nSaopštenje za javnost povodom organizovanog i sinhronizovanog nasilja paravojnih formacija iz Srbije\nCentar za evroatlantske studije (CEAS) smatra da su nedavna nasilna delovanja paravojnih formacija iz Srbije u Beogradu i Đenovi konačna potvrda da u Srbiji nije uspostavljena demokratska kontrola nad oružanim snagama i obaveštajnim službama, na šta odavno upućuje i činjenica da je Ratko Mladić na slobodi. Očito je i da među onim delovima sistema koje država kontroliše nema adekvatne saradnje. Indicija za ovakve ocene, pa i konkretnih dokaza poput onih u slučajevima Topčider i Leskovac na koje CEAS godinama ukazuje, bilo je i ranije ali se na njih nije obraćala potrebna pažnja.\nCEAS ističe da uzroke ovakvog stanja treba tražiti u nesprovođenju reforme sistema bezbednosti. Umesto sveobuhvatne reforme u Srbiji se sporadično sprovodi šminkanje pojedinih delova sistema. Suštinska reforma se obesmišljava usvajanjem nekonzistentnih i nedorečenih strateških dokumenata i zakona, problematičnom reformom pravosuđa, koje je deo sistema bezbednosti, i dezavuisanjem uloge parlamenta. Umesto reforme sistema bezbednosti u fokusu su konverzija vojne imovine i ekspanzija vojne industrije.\nDeo odgovornosti za ovakvo stanje u Srbiji snosi i zapadna međunarodna zajednica koja nema koherentan pristup podrške demokratizaciji Srbije, već pre svega sprovodi svoje partikularne interese. Institucije EU površnim i kratkoročnim potezima pokušavanu da saniraju posledice odsustva zajedničkog stava zemalja članica EU o statusu Kosova. Zvaničnici SAD ocenjuju da vojna saradnja Srbije, sa nereformisanom i nekontrolisanom vojskom i službama, i SAD na kojoj neuobičajneo insistiraju predstavlja najuspešniji deo sveobuhvatnih odnosa.\nCEAS smatra da se mora imati u vidu da se nedavna dešavanja koja slabe Srbiju i ogoljavaju nizak stepen njene suštinske demokratizacije vremenski poklapaju sa naporima EU, uz indikativnu podršku SAD, da ubrzaju proces evropskih integracija Srbije i pomognu dijalog sa Kosovom uprkos svim očiglednim problemima.\nCEAS inisitra da se hitno ustanovi da li oni koji se protive evropskim integracijama Srbije imaju veze sa paravojnim formacijama čija je pešadija nedavno sprovodila nasilje u Beogradu i Đenovi te da li imaju podršku iz inostranstva.


Lidlova velika nagradna igra – Hvala od srca | NS Reporter\nLidlova velika nagradna igra – Hvala od srca\nDatum: 11 септембра, 2019\nBEOGRAD – Povodom prvog rođendana, kompanija Lidl Srbija obradovaće svoje potrošače Velikom nagradnom igrom – Hvala od srca, koja počinje sutra, 12. septembra, dok je izvlačenje nagrada na samu godišnjicu, 11. oktobra 2019. godine. Učesnici koji račun u iznosu većem od 1.000 dinara pošalju do 8. oktobra, imaju priliku da osvoje glavnu nagradu, automobil BMW 320d, 5 zimovanja za 4 osobe, frižider marke BOSCH, vaučere za kupovinu u Lidlu i brojne druge, vredne nagrade.\nVelika Lidl nagradna igra – Hvala od srca, je način da se kompanija zahvali potrošačima na ukazanom poverenju i toploj dobrodošlici.\nPravo učešća u nagradnoj igri imaju svi građani Republike Srbije stariji od 18 godina sa stalnim boravkom u Srbiji. Kako bi učestvovali, dovoljno je da u bilo kojoj od Lidl prodavnica ostvare račun veći od 1.000 dinara i da taj račun pošalju do 8. oktobra. Adresiranu kovertu mogu dobiti na kasi, koju, kada popune svoje lične podatke, mogu ubaciti u kutije u samoj prodavnici ili poslati poštom na poštanski fah utisnut na koverti.\nPobednik nagradne igre osvojiće putnički automobil BMW 320d, dok će svi ostali učesnici imati priliku da osvoje zimovanje za 4 osobe (5 nagrada), Bosch frižider (10 nagrada), električni trotinet Xiaomi mi (15 nagrada), štapni mikser Bosch (100 nagrada), vaučere za kupovinu u Lidlu u vrednosti od 3.000 dinara (400 nagrada) i vaučere u vrednosti od 6.000 dinara (200 nagrada).\nJavno izvlačenje tri glavne nagrade obaviće se u petak, 11. oktobra 2019, dok će spisak svih dobitnika biti objavljen do 15. oktobra 2019. godine na sajtu www.lidl.rs\nPridruži se Lidl rođendanskom slavlju i osvoji vredne nagrade!


Iron Trust - Fizicko arhiviranje\nDIGITALNA TRANSFORMACIJA M-Files DMS\nDa li biste želeli da uvek pronađete vaša dokumenta? “Vreme je ono što najviše želimo, ali ono što najgore koristimo.” Bez obzira koliko mi tvrdimo da smo elektronski, kompanije se i dalje muče sa papirima. Kompanije se oslanjaju na papir i pronalaze informacije koje često uključuju pretragu fajlova i mrežnih diskova. Razmislite o problemima kao […]\nZAŠTO IRON MOUNTAIN?\nMi možemo da povežemo vaše fizičke i elektronske zapise i informacije, bez obzira na to gde se nalaze. Imamo više od 65 godina iskustva u zaštiti sigurnosti i privatnosti informacija naših klijenata. Obezbeđujemo tehnologiju koja je najbolja u svojoj klasi sa rešenjima koja vam mogu pomoći da smanjite opterećenje u vašim IT poslovima, […]\nPOSTANITE DIGITALNO ZRELI\nIron Mountain će vam pomoći bilo da želite da izvršite optimizaciju postojeće infrastrukture ili da se krećete kroz složeni hibridni fizički i digitalni svet. Uz pomoć naših servisa imaćete na raspolaganju agilni, skalabilni i efikasniji način da zadovoljite nove zahteve vašeg poslovanja. Koristeći rešenja kao što su skeniranje i indeksiranje dokumentacije, cloud storage možete da […]


Prvi zvanični rezultati potvrđuju pobedu Olanda\nSocijalista Fransoa Oland osvojio je u nedelju 51,56 odsto, a Nikola Sarkozi 48,44 odsto glasova u drugom krugu predsedničkih izbora u Francuskoj, pokazuju noćašnji zvanični rezultati na osnovu više od 91 odsto prebrojanih glasova.\nPrema podacima ministarstva unutrašnjih poslova, 16,56 miliona glasova otišlo je Olandu, a 15,56 miliona Sarkoziju, dok je više od dva miliona glasačkih listića bilo nevažećih. Na izborima je bilo 18,86 odsto uzdržanih.\nOland je u obraćanju pristalicama u rodnom Tulu obećao da će biti "predsednik svih". Sarkozi je veoma brzo priznao poraz.\n"Francuska ima novog predsednika Republike, francuski narod je napravio svoj izbor... Fransoa Oland je novi predsednik Francuske i treba da se poštuje", rekao je on. Sarkozi je, međutim, odmah pozvao na mobilizaciju birača za parlamentarne izbore 10. i 17. juna.\nFransoa Oland je tako postao drugi predsednik Francuske iz redova socijalista od osnivanja Pete republike 1958. godine nakon Fransoa Miterana (1981-1995).


Inckova izjava o nametanju zakona udar na demokratiju\nIzjava visokog predstavnika u BiH Valentina Incka o nametanju zakona kojim će kriminalizovati određena mišljenja o ratnoj istoriji BiH jeste udar na demokratski ustavni poredak BiH, ističe se u izvještaju koji je Vlada Republike Srpske uputila Savjetu bezbjednosti UN.\nU 23. izvještaju Republike Srpske Savjetu bezbjednosti UN naglašava se da je Inckova izjava neopravdana prijetnja za pomirenje, slobodno istorijsko istraživanje i slobodu izražavanja.\n"Visoki predstavnik nema pravno ovlašćenje da prenebregava demokratski zakonodavni sistem i odlukama oktroiše zakone, dakle, nikakva mjera te vrste ne bi bila pravno obavezujuća po građane BiH. Uz to, donošenje jednog cenzorskog zakona kojim se kriminalizuje postavljanje pitanja da li zločin u Srebrenici zaista treba smatrati genocidom bilo bi nerazumno, nesprovodivo, nezakonito i neustavno", piše u izvještaju.\nInckovo nametanje cenzorskog zakona bio bi protivpravan napad na demokratiju u BiH.\nOčigledno je da bi nametanje cenzorskog zakona ili bilo kog zakona u BiH od visokog predstavnika bilo nelegalno.\n"BiH je suverena država, a njen ustav definiše demokratski način donošenja zakona. Incko nema nikakvo ovlašćenje, ni po osnovu Dejtonskog sporazuma, ni po osnovu bilo kog drugog izvora prava, da postupa kao diktatori i oktroiše zakon u BiH", navodi se u izvještaju.\nMandat visokog predstavnika ne uključuje ni naznaku ovlašćenja da donosi odluke koje su obavezujuće po građane BiH.\nŠtaviše, nametanje jednog cenzorskog zakona kršilo bi pravo na samoopredjeljenje naroda u BiH i ljudska prava koja građani BiH uživaju po osnovu važnih obavezujućih ugovora.\n"Pošto visoki predstavnik nema nikakvo ovlašćenje da građanima BiH nameće zakone, cenzorski zakon čije uvođenje Incko predlaže ne može biti obavezujući po građane BiH, osim ako ga ne usvoji Parlamentarna skupština BiH u skladu sa važećim ustavnim procedurama", napominje se u izvještaju.\nCenzorski zakon podrio bi pomirenje i nepotrebno ugušio istraživanje istorije.\nPomirenje dolazi sa pravdom, dijalogom i slobodnim istorijskim istraživanjem u traganju za istinom.\n"Republika Srpska i njeni lideri snažno podržavaju istragu svih ratnih zločina i privođenje svih ratnih zločinaca pravdi, bez obzira na nacionalnost i počinilaca i žrtava. Pomirenje se ne promoviše zatvaranjem onih kojim izražavaju određena istorijska mišljenja", navodi se u izvještaju.


Lionu prijeti oštra kazna UEFA - Televizija K3\nLionu prijeti oštra kazna UEFA\nFudbalskom klubu Lion prijeti oštra kazna Evropske fudbalske federacije (UEFA), nakon incidenata u revanš utakmici polufinala Lige Evrope protiv Ajaxa.\nIz UEFA-e kažu da je pokrenut disciplinski postupak protiv francuskog kluba zbog korištenja pirotehničkih sredstava, ubacivanja predmeta u teren, blokiranja stepeništa na tribinama i ulaska navijača na teren tokom utakmice igrane u četvrtak u kojoj je Lion slavio sa 3:1, ali se nije plasirao u finale.\nProšlog mjeseca Disciplinska komisija UEFA je uslovno na dvije godine izbacila iz evropskih takmičenja Lion i Bešiktaš zbog niza incidenata tokom dva četvrtfinalna duela ovih klubova.\nUz to oba kluba moraju platiti novčanu kaznu u iznosu od 100.000 evra. Ponavljanje nekih od incidenata moglo bi značiti još oštriju kaznu za Lion i Bešiktaš, a navijači francuskog predstavnika nisu dugo čekali da naprave nove probleme.\nDisciplinska komisija će se sastati 20. jula i raspravljati o slučaju Lion. I Mančester bi se mogao suočiti sa određenom kaznom, naravno, mnogo blažom nego Lion, jer je protiv njega pokrenut disciplinski postupak zbog kašnjenja početka druge polufinalne utakmice Lige Evrope sa Seltom.


Internet mafija zarađuje na pandemiji gripa\nD. V. 25. decembra 2009. 00:00\nKriminalne grupe zarađuju milione dolara na virusu A (H1N1), prodajući lažne lekove protiv pandemijskog gripa preko Interneta, čime ugrožavaju zdravlje ljudi, upozorila je britanska firma za bezbednost softvera Sophos.\nTa firma je ove godine omela stotine miliona reklama za falsifikovane farmaceutske proizvode i lažne "apotekarske" sajtove, od kojih su se mnogi odnosili na antivirusne lekove, kao što je tamiflu, prenosi Rojters. U Sopfos-u tvrde da je baza mnogih kriminalnih grupa koje se bave internet trgovinom lažnim lekovima u Rusiji, a najviše mušterija za takve medikamente registruje se u SAD, Nemačkoj, Britaniji, Kanadi i Francuskoj. Kriminalne grupe često operišu na lažnim medicinskim veb-sajtovima pod imenom Canadian Pharmacy.\nUtvrđeno je da mreža Glavmed, kojom se operiše iz Rusije, u proseku dnevno može da zaradi 16.000 dolara promocijom farmaceutskih sajtova. Kriminalci, međutim, mogu da operišu i na više udruženih mreža, tako da neki od njih na promociji lažnih lekova mogu da ostvare i 100.000 dolara zarade dnevno, tvrde u Sophos-u. Tamiflu je lek protiv virusa švajcarske kompanije Roche (Roš), koji protiv pandemijskog gripa preporučuje Svetska zdravstvena organizacija (WHO), a drugi najpoznatiji lek te vrste je relenca (Relenza) kompanije GlaxoSmithKline.


Bosna i Hercegovina ne sme mešati sport sa politikom\nPriština, 8. avgust 2018. – Ministarstvo inostranih poslova Republike Kosovo izražava duboko žaljenje zbog nerazumnih i dugotrajnih kašnjenja i sistematskih poteškoća u procedurama izdavanja viza za članove reprezentacije U16 Kosova, na Evropskom prvenstvu FIBA –U16, koje će se održati u Sarajevu u Bosni i Hercegovini od 9. do 18. avgusta 2018. godine.\nKosovo je već više od tri godine postala punopravni član Međunarodne košarkaške federacije, tako da pokušaji postavljanja političkih prepreka sa očiglednim ciljem ugrožavanja učešća reprezentacije Republike Kosovo na ovom sportskom događaju do zadnjih trenutaka ne samo da krši osnovni evropski princip slobode kretanja, već i pravila same organizacije, i za što ćemo zatražiti odgovornost.\nVršenje psihološkog pritiska koje je trajalo nekoliko dana na kosovsku reprezentaciju u vezi sa ovim preprekama, pošto su oni danas trebali da obave svoj trening u Sarajevu pre nego što se sutra odigraju prvi meč protiv Bosne i Hercegovine, je zlonamerno i ne-sportski.\nMinistarstvo inostranih poslova Republike Kosovo podseća Bosnu i Hercegovinu da uprkos političkim stavovima, predstavnici Republike Kosovo u sportu su učestvovali, bili su poštovani i počašćeni svojim državnim simbolima i zastavom i od strane državnih vlasti i predstavnika Ruske federacije.\nMinistarstvo inostranih poslova poziva Evropsku uniju i države saveznike i partnere da pod hitno reaguju u vezi ovog pitanja.


Biraju 100 najvećih crnogorskih kompanija - CdM\nBiraju 100 najvećih crnogorskih kompanija\nProjekat „100 najvećih u Crnoj Gori“, koji se po prvi put organizuje u našoj zemlji, ima za cilj da promoviše najuspješnije i najveće kompanije, koje su nosioci razvoja crnogorske privrede i da pokaže da je i u okolnostima koje imaju ograničenja, moguće dobro i uspješno poslovati, poručeno je na današnjoj konferenciji na kojoj je i najavljen ovaj projekat.\n“Ovaj projekat podrazumijeva selekciju i predstavljanje najvećih crnogorskih privrednih subjekata, po jasno određenim, egzaktnim i objektivnim kriterijumima. Kategorije u okviru kojih će se izdvojiti po 100 najvećih su velika, srednja, mala i mikro preduzeća i to po prihodima, broju zaposlenih i dobiti. Pored navedenih dvanaest, definisano je još deset kategorija po privrednim djelatnostima, kao i kategorija najbrže rastućeg preduzeća”, pojašnjava Osnivač BI Consultinga, provajdera poslovnih informacija, Ratko Nikolić.\nListe najvećih biće objavljene u specijalnoj luksuznoj godišnjoj publikaciji ,,Poslovne novine – 100 najvećih u Crnoj Gori 2018”, a priznanja prvonagrađenima će biti uručena 30.maja.\nNikolić je istakao je da je cilj projekta promovisanje najuspješnijih i najvećih kompanija, koje su nosioci razvoja crnogorske privrede.\n“Cilj je da ih istaknemo, da promovišemo njihov uspjeh, pozitivno poslovno ponašanje i pozitivne strane crnogorskog poslovnog ambijenta i da na taj način pošaljemo poruku, da je i u okolnostima, koje imaju ograničenja, moguće dobro i uspješno poslovati”, naveo je Nikolić.\nGeneralni direktor Direktorata za transformaciju i investicije u Ministarstvu ekomonije, Radosav Babić, rekao je da je prema podacima Poreske uprave, za prvih šest mjeseci prošle godine u Crnoj Gori registrovano oko 26 hiljada preduzeća, a koja će se, kako je rekao, naći u konkurenciji za izbor najvećih i najprofitabilnijih.\n„Projekat promoviše domaće kompanije, čiji je kvalitet proizvoda i usluga prepoznat i priznat na domaćem tržištu, a siguran sam i šire, što direktno utiče na stvaranje pozitivnog mišljenja o privredi naše zemlje“, kazao je Babić.\nProjekat će, kako je rekao, pokazati postojećim i potencijalnim investitorima da u Crnoj Gori mogu naći kredibilne poslovne prilike i partnere i ohrabriti start-up projekte.\n“Na nama, kao Vladi i državi, je da preduzetnicima kreiramo povoljan biznis ambijent i podršku za dalji rast i razvoj. U toku 2018. godine, Ministarstvo ekonomije će realizovati deset različitih programa podrške za podsticaj i razvoj biznisa“, istakao je Babić.\nOn smatra da projekat predstavlja dodatni podsticaj „domaćim privrednicima“ da koriste raspoloživu pomoć Vlade da bi, kako je rekao, unaprijedili poslovanje i sopstvenim naporima doprinijeli da se nađu na listi „100 najvećih u Crnoj Gori“.\nProjekat „100 najvećih u Crnoj Gori“ se organizuje kod nas po prvi put i to kroz partnerstvo Ministarstva finansija, Ministarstva ekonomije, provajdera poslovnih informacija BI Consulting i uz pokroviteljstvo Societe Generale banke Montenegro.\nTagovi100 najvećih u Crnoj Gori Privredna komora


Topola u društvu izuzetnih\nBack TURIZAM TURISTIČKE ORGANIZACIJE Topola u društvu izuzetnih\nsreda, 18 februar 2015 22:24\nOsmi susret organizatora manifestacija, održan u organizaciji Privredne komore Srbije i redakcija časopisa "Vodič kroz turističke manifestacije", pod sloganom "Kreirajmo budućnost manifestacija u Srbiji zajedno", pratio je stručni skup koji je naglasak stavio na klasifikaciju i kategorizaciju manifestacija, kao i dodela nagrada - Turistička slagalica. I ovom prilikom je potvrđeno da Srbija ima veliki broj manifestacija, i još veći potencijal u manifestacionom turizmu, ali da one ne opravdaju uvek smisao svog postojanja, pa se treba ugledati na najbolje, tj. na manifestacije sa vizijom..\nJedna od manifestacija, koja može i treba da služi na ugled drugima, je privredno-turistička manifestacija Oplenačka berba, koja iza sebe ima iskustvo dugo više od pola veka. Da Topolčani znaju da organizuju sjajne fešte, pokazala je i ovogodišnja “Berba” koja je okupila veliki broj izlagača i rekordnih 220 hiljada posetilaca.\nLjiljana Todorović direktorka Turističke organizacije “Oplenac” iz Topole, sumirajući turističku 2014. godinu, rekla je:\n- Godina iza nas završena je dosta uspešno u odnosu na sve one neprilike koje su nam se dešavale tokom nje, a na koje je Topola, kao izrazito voćarsko-vinogradarski kraj osetljiva. U senci tih zbivanja uspeli smo da izguramo i našu privredno-turističku manifestaciju Oplenačku berbu sa nešto manjom količinom svežeg grožđa i voća, jer su grad i olujno nevreme dosta oštetili taj sektor poljoprivrede.\nKada govorimo o turističkoj sezoni, Topolu je u toku 2014. godine posetio nešto manji broj registrovanih gostiju. Razlog tome je otkazivanja đačkih ekskurzija u vreme majskih poplava, koje su zadesile Srbiju, a koje nisu ostvarene u seprembru, kada smo ih očekivali. Bez obzira na to, ne možemo biti nezadovoljni - izjavila je gospođa Todorović.\nOno što je u turističkom smislu obeležilo 2014. godinu u Topoli je rezultat nacionalnog izbora za „Izuzetne destinacije Evrope“ (European Destinations of Excellence – EDEN), na kojem je Topola izabrana za prateću destinaciju, i uvršćena u „Mrežu izuzetnih destinacija Evrope“ (EDEN Network).\n- U društvo odabranih uvela nas je „Oplenačka berba“ kao manifestacija sa temom „Turizam i lokalno nematerijalno kulturno nasleđe“. Ovu, 2015. godinu planiramo da iskoristimo za bolje kontakte u okviru same mreže, da nađemo partnere za određene projekte i pokušamo da krenemo u prvu fazu izgradnje vizitorskog centra (od 450 m2, sa suvenirnicom, konferencijskom i izložbenom salom, kancelarijama, pet apartmana i drugim pratećim sadržajima), za koji smo odredili prostor, izradili kompletnu dokumentaciju i obezbedili sve potrebne dozvole - naglasila je Ljiljana Todorović.\nTuristička razglednica grada pod Oplencom ne bi bila potpuna bez čuvenih vinarija, poput Vinarije „Aleksandrović“, Podruma „Radovanović“, „Kraljevske vinarije” osnovane 1931. godine u vreme kralja Aleksandra Karađorđevića, Vinarije „Oplenac“, koja je nastala iz nekadašnjeg PIK „Oplenac“, mlade Vinarije „Arsenijević“, sve cenjenije Vinarije „Rogan“ i drugih.\nOsim tradicije, vinari Oplenačko-venčačkog vinogorja imali su mudrost i inicijativu da osnuju Udruženje vinara Šumadije, radi zajedničkog nastupa na tržištu, saradnje sa drugim regijama… Sloga, udruženje, zajednički interesi rezultirali su podizanjem novih zasada vinograda i vinarija, koje će sigurno uticati na još intenzivniji razvoj vinskog turizma ovog kraja. A o kvalitetu oplenačkih vina, vinoljupci se mogu uveriti već na štandovima oplenačkih vinarija na Beowine fair-u, ili na štandu Centralne Srbije u hali 4, od 19-22.februara, pod kupolama Beogradskog sajma.


pink.rs | Trampov rekord - Za reizbor već prikupio više od 40 miliona dolara\nTrampov rekord - Za reizbor već prikupio više od 40 miliona dolara\nPredsednik SAD Donald Tramp prijaviće da je na ime kampanje za reizbor na predsedničkim izborima 2020. godine u prvom kvartalu ove godine prikupio više od 30 miliona, što je više nego što su njegova dva glavna demokratska rivala skupila zajedno, navodi AP.\nAmerička agencija navodi da to znači da je Trampov fond za predstojeću kampanju porastao na čak 40,8 miliona dolara, što je do sada nije uspeo nijedan predsednik koji se tokom prvog mandata spremao za reizbor.\nIzvori iz Trampovog tima za kampanju naveli su da je 99 odsto donacija iznosilo 200 dolara ili manje, a prosek je 34,26 dolara. Uz to, Republikanski nacionalni komitet (RNC) prikupio je u prvom kvartalu ove godine 45,8 miliona dolara, što je najveća suma ikada zabeležena u godini u kojoj se ne održavaju izbori.\nPodseća se da je Tramp zvanično najavio da će se ponovo kandidovati za Belu kuću svega nekoliko sati pošto je preuzeo vlast 2017, što je bilo najranije u odnosu na bilo kojeg njegovog prethodnika.


Ministri AUS, ČEŠ i SLO: Ne odlagati pregovore sa državama ZB\nTanjug 23. maja 2021. 15:33\nTIRANA – Ministri inostranih poslova Austrije Aleksandar Šalenberg, Češke Jakub Kulhanek i Slovenije Anže Logar izjavili su danas u Tirani da nema razloga za odlaganje pokretanja pristupnih pregovora sa Albanijom i Severnom Makedonijom o članstvu u Evropskoj uniji.\nŠalenberg, Kulhanek i Logar, čija zemlja u julu preuzima rotirajuće predsedavanje evropskim blokom, došli su u Tiranu nakon posete glavnom gradu Severne Makedonije Skoplju dan ranije, preneo je AP.\n„Mi smo trojica musketara Zapadnog Balkana. Možete računati na nas. Svi za jednog, jedan za sve“, rekao je Šalenberg i dodao da će tek kada šest država zapadnog Balkana postanu punopravne članice EU, biti prevaziđena podela kontinenta nastale nakon Drugog svetskog rata.\nMinistri spoljnih poslova tri zemlje izrazili su juče podršku Severnoj Makedoniji da zajedno sa susednom Albanijom počne razgovore sa EU, rekavši da odvojena bilateralna pitanja ne bi trebalo da blokiraju proširenje na region.\nBugarska je 21. maja saopštila da ne planira da ukine veto na dugo odlagane pregovore o pridruživanju između Severne Makedonije i EU zbog jezičko-istorijskog spora sa susedom, preneo je Radio slobodna Evropa.\nBugarska, koja se pridružila EU 2007. godine, želi da Severna Makedonija prizna da i identitet Makedonaca i jezik imaju bugarske korene.\nSkoplje insistira da je makedonski poseban južnoslovenski jezik koji čini deo kulture i nacionalnog identiteta zemlje, dok Sofija tvrdi da je makedonski regionalni dijalekt bugarskog.\nZa usvajanje pregovaračkog okvira potrebna je jednoglasnost svih članica EU.\nKulhanek je rekao da nije pošteno da država članica EU uslovljava proces bilateralnim pitanjem.\n„Ovo je ključno vreme i ne možemo dozvoliti da (proces) bude zaglavljen sa takvim zahtevima“, rekao je on.\nZemlje zapadnog Balkana – Srbija, Crna Gora, takozvano Kosovo i Bosna i Hercegovina su na različitim koracima u svojim nastojanjima da stupe u pregovore o članstvu sa EU.


FBiH: U protekla 24 sata registrirano 245 slučajeva COVID-19, prijavljeno pet smrtnih ishoda, evidentiran oporavak 71 pacijenta - Federalno ministarstvo zdravstva: COVID19\nFBiH: U protekla 24 sata registrirano 245 slučajeva COVID-19, prijavljeno pet smrtnih ishoda, evidentiran oporavak 71 pacijenta\nObjavljeno: 30.01.2021 ; Ažurirano: 09.02.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.569 uzoraka, od kojih je 245 pozitivno na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom i Srednjobosanskom.\nU Federaciji BiH do sada je testirano ukupno 398.867 uzoraka, a COVID-19 je potvrđen kod 78.567 osoba. Zaključno s današnjim danom, u Federaciji BiH je evidentiran oporavak 65.344 pacijenta. U protekla 24 sata evidentiran je oporavak 71 pacijenta. Trenutno je aktivno 10.747 slučajeva COVID-19.\nU protekla 24h, Zavodu za javno zdravstvo Federacije BiH prijavljeno je pet smrtnih ishoda. S današnjim danom, broj smrtnih ishoda na području Federacije BiH je 2.476.\nVlada Federacije BiH na sjednici održanoj 28.01.2021. usvojila je informaciju o epidemiološkoj situaciji uzrokovanoj koronavirusom (COVID-19) u Federaciji BiH na dan 25.01.2021. godine, te usvojila predložene naredbe i preporuke Kriznog štaba/stožera Federalnog ministarstva zdravstva. Naredbe i preporuke Kriznog štaba Federalnog ministarstva zdravstva donose se s rokom važenja od 14 dana, računajući od 30.01.2021. godine, koji se utvrđuje kao dan početka primjene ovih naredbi i preporuka.\nNaredbom koja se primjenjuje od danas, 30.01.2021. opće mjere ranije Naredbe produžene su za narednih 14 dana.


BUKA Magazin - Analiza slučaja vrijeđanja poslanice Sekulić: Pravni ishod koji bi mogao biti rizičan presedan\nRegion Nevena Krivokapić Martinović i Milica Jovanović\nU nizutvitova od 25. marta, poslanica Dragica Sekulić prokomentarisala je najavu ministra ekonomskog razvoja o naknadama porodiljama u crnogorskim opštinama. Njeni tvitovi su postali temateksta na portalu „Volim Podgoricu“, koji je portal zatim objavio i na svojim nalozima na društvenim mrežama. Objava naTviteru prošla je nezapaženo, ali je naFejsbuku izazvala lavinu komentara (objava na FB više nije dostupna). Poslanica Sekulić je unizu tvitova objavila neke od uvredljivih komentara.\nRAZGOVOR / Vučić u nedelju razgovora sa Putinom\nDanas počinje Forum kreativnih industrija i medija u Kotoru\nSnažno nevrijeme praćeno gradom pogodilo Hrvatsku, oštećeni brojni objekti


Reagovanje Vrhovnog kasacionog suda povodom netačnih tekstova pojedinih medija | Vrhovni kasacioni sud\n> Reagovanje Vrhovnog kasacionog suda povodom netačnih tekstova pojedinih medija\nU tekstovima je u pomenutim dnevnim listovima netačno navedeno da je „Viši sud u Somboru preinačio zatvorsku kaznu u kaznu kućnog zatvora, po nalogu Vrhovnog kasacionog suda, da je odluka preinačena nakon što je branilac podneo zahtev za zaštitu zakonitosti Vrhovnom kasacionom sudu.“\nVrhovnom kasacionom sudu podnet je zahtev za zaštitu zakonitosti, 25. oktobra 2019. godine. Vrhovni kasacioni sud je odbio zahtev kao neosnovan 27. februara 2020. godine.\nPodsećamo da, Vrhovni kasacioni sud stoji na raspolaganju svim medijima u težnji da se javnosti predstave sva saznanja iz delokruga rada suda.\nOvakvim i sličnim tekstovima se netačno i neprofesionalno izveštava, krše osnovni postulati novinarske etike, diskredituje i urušava ugled Vrhovnog kasacionog suda i uzbunjuje javnost.\nOčekujemo da se, istinito i objektivno izveštava o radu Vrhovnog kasacionog suda.


Prolećno uređenje somborske varoši! (SRB) | Logistic Magazin\nProlećno uređenje somborske varoši! (SRB)\nUžurbani komunalci su uveliko u prolećnim radovima uređenja somborske varoši, po zelenilu nadaleko poznate.\nJedan od najboljih repera da je proleće stiglo u grad, su svakako vodoskoci dve gradske fontane, one na glavnoj Ulici Kralja Petra Prvog i Trgu Koste Trifkovića, koji je u kolokvijalnom govoru imenovan Trgom umetnosti, pošto se na njemu nalaze Narodno pozorište i Gradski muzej sa svojom Galerijom savremene umetnosti.\nRadnici za to nadležnog JKP „Zelenilo“ su obavili pripreme za puštanje u rad gradskih fontana, a najpre se krenulo sa generalnim pranjem fontane na početku glavne ulice. Tom prilikom su specijalnim hemijskim sredstvima uklonjeni kamenac i ostale nečistoće, potom je izvršeno puštanje vode i fontana je puštena u rad, na zadovoljstvo Somboraca i posetilaca sa strane.\nIsti postupak je ponovljen i sa novijom fontanom na Trgu Koste Trifkovića, koja sa okolnim enterijerom, uistinu ulepšava i oplemenjuje prostor umetničkog trga, i u punoj meri doprinosi ukupnoj turističkoj ponudi Ravangrada.\nA kada je o zelenilu reč, bivajući posebno ponosni na svoje vremešne bođoše, Somborce je obradovala nova sadnja 45 koprivića na Staparskom putu, namesto prethodno uklonjenih obolelih i devastiranih stabala iste vrste.\nPosađeno je 45 novih sadnica bođoša, starih 12 godina i visine oko dva i po metra, taman koliko su dozvolili vremenski uslovi, pošto je u međuvremenu otpočela kiša, nakon koje je ipak posađeno i preostalih pet sadnica. Planska obnova drvoreda je predviđena i u Ulici Matije Gupca gde će biti posađeno 20 novih stabala, kao i Rade Končara (68), a u planu je i da se tokom 2018. izvrši zamena i u Ulicama Rade Drakulića i Ilije Birčanina.\nBrže nego što se očekivalo, kosidba javnih zelenih površina otpočela je u Somboru punim intenzitetom. Pošto su joj vremenski uslovi i česte smene kišnih i sunčanih perioda itekako pogodovali, trava je za samo nekoliko dana izyikljala, ponegde i do visine od dvadesetak centimetara. To je bio povod da radnici „Zelenila“ sa svojim trimerima, kosačicama, traktorima sa mulčerima, krenu u košenje.\nPrethodnih dana pokošene su najpre, površine u centru grada, unutar somborskih venaca, kao i Park heroja, da bi se nastavilo sa uređenjem ulivnih ulica koje vode ka senovitim vencima, pa su ekipe gradskog komunalnog preduzeća pokosile travu u Ulici Sonje Marinković, Podgoričkoj, na Staparskom putu i u Vojvođanskoj ulici, Apatinskom putu…sve dok javne zelene površine ne budu dovedene u red, baš kako priliči gradu sa tradicijom održavanja zelenila kakvu Sombor odavno neguje.\nKategorija: Ostalo Tagovi: proleće, Sombor, vesti, Zelenilo


Digitalni samit Zapadnog Balkana: niže cene rominga! – Balkanekspresrb.rs\nDigitalni samit Zapadnog Balkana: niže cene rominga!\nNa drugom Digitalnom samitu Zapadnog Balkana koji je danas počeo u Beogradu pod pokroviteljstvom EU potpisan je regionalni sporazum o romingu, koji će od 1. jula omogućiti znatno niže cene rominga u zemljama Zapadnog Balkana.\nSporazum su potpisali predstavnici zapadnobalkanske šestorke, a u ime Srbije ministar trgovine, turizma i telekomunikacija Rasim Ljajić.\nCene rominga će u prvoj fazi, od 1. jula, biti smanjene za 27 odsto, a od 1. jula 2021. godine se očekuje potpuno ukidanje rominga za Zapadni Balkan.\nPrema sporazumu, cene za minut razgovora ne mogu biti veće od 22,4 dinara, cene poruke od sedam dinara, dok će maksimalna cena za prenos podataka biti 21,4 dinara, sve bez PDV-a.\nObraćajući se Samitu Ana Brnabić je poručila da potpisivanje Sporazuma o romingu za Srbiju, u trenutku kada Priština krši druge regionalne sporazume, za Beograd nije bila laka odluka i dodala da Srbija šalje jasan signal da čini sve da pruži regionu šansu da bude prosperitetan i ima drugačiju budućnost.\n-Najlakše i politički najoportunije bi bilo da se ne potpiše taj sporazum u vreme kada se neki drugi regionalni sporazumi, a pre svega mislim na CEFTA sporazum, krše već četiri meseca od strane Prištine. U ovom trenutku nisu potrebne lake i popularne odluke, već one koje daju jasan signal da će Srbija učiniti sve što može da region bude stabilan.”\nEvropska komesarka za digitalno društvo i ekonomiju Marija Gabrijel rekla je da će potpisivanje sporazuma doneti znatne mogućnosti za stanovništvo.\nDigitalni samit Zapadnog Balkana traje dva dana.♦\nGužva na ulazu u zgradu Starog dvora.\nBelorusija: Predstavljanje turizma Srbije u Minsku


Izbori lokalni, interes državni - Grad Prijepolje\nGrad Prijepolje > Vesti > Politika > Izbori lokalni, interes državni\nIzbori lokalni, interes državni\nponedeljak, 09. sep 2013, 19:30 – 19:36\nVažne odluke donete u Briselu, jer su fer izbori na Kosovu sa maksimalnom mogućom izlaznošću bili ideja oba premijera. Država će ubrzo, kako je rečeno RTS-u, početi i sveobuhvatnu kampanju za lokalne izbore na Kosmetu.\nFer izbori na Kosovu sa maksimalnom mogućom izlaznošću bila je, prema rečima Ketrin Ešton, ideja oba premijera – Ivice Dačića i Hašima Tačija, i zato su u Briselu donete važne odluke. Kako bi te odluke bile sprovedene radna grupa za izbore, kojom rukovodi OEBS, sastaće se ponovo narednih dana.\nFormulari će biti na srpskom jeziku, ispisani latiničnim pismom. Sav izborni materijal biće statusno neutralan, a premijer Srbije Ivica Dačić kaže da to nije sve.\n„Biće imenovan predstavnik Srba u Centralnoj izbornoj komisiji, zatim svi će, svi oni koji poseduju srpska dokumenta imaće pravo da budu upisani u birački spisak, imaće pravo da glasaju i budu kadidati“, kaže Dačić.\nPrema njegovim rečima, OEBS će učestvovati u organizaciji glasanja na teritoriji centralne Srbije.\n„Razgovarali smo i o tome da u potpunoosti treba da bude implementirana odluka o amnestiji, razgovarali smo i o produženju roka za registraciju birača“, kaže Dačić.\nProblem se, međutim, već nazire. Iako CIK Kosova nije zvanično odbio jedinstvenu listu pod nazivom „Građanka inicijativa Srbija“, predstavnici države sigurni su da će do toga doći, pa se postavlja pitanje šta je alternativa.\n„Sve što ima veze sa Srbijom i Srbima, sve što određuje da je to lista Srba koju podržava Beograd i koju podržava Vlada Srbije. Ne možete očekivati od Srba da listu nazovu duhom pomirenja ili po nečem potpuno neutralnom. Ovo su izbori gde se jedna nacija okuplja i gde jedna nacija preuzima odgovornost za svoju budućnost, onda se i mora zvati srpska“, kaže ministar bez portfelja zadužen za KiM Aleksandar Vulin.\nIzmeđu 15 i 20 odsto Srba sa Kosmeta izaći će na birališta, procenjuje jedan od kandidata za gradonačelnika Severne Mitorovice. Krstimir Pantić savetuje Srbe – učite od Albanaca ono što je dobro.\n„Albanci u Preševu i Bujanovcu sve češće govore da ne priznaju Srbiju, ali ne propuštaju priliku da izađu na izbore koje organizuje Vlada u Beogradu , jer ne žele da ispuste vlast i kontrolu nad tim opštinama, jer znaju da će nakon toga njihov položaj biti mnogo teži“, kaže Pantić.\nDržava će ubrzo, kako je rečeno RTS-u, početi i sveobuhvatnu kampanju za lokalne izbore na Kosmetu.


Početna » Agro teme » Kako sprečiti posledice loših vremenskih uslova u poljoprivredi\nKasni prolećni mrazevi, velika količina padavina u vreme prolećne setve i sušni period neprilike su koje će mnoge poljoprivrednike koštati roda. Međutim, prave posledice naglih promena vremenskih uslova osetiće se tek u naradnoj, a možda i onoj tamo godini, navodi se su saoštenju Zadružnog saveza Srbije. Pored posledica, u ZSS-u predlažu koje mere bi trebalo preduzeti kako bi se ova situacija promenila u korist poljopljivrednih proizvođača.\nVremenske uslove u 2017. godini opredelile su tri nepovoljne pojave, i to: kasni prolećni sneg i mrazevi, velika količina padavina u periodu prolećne setve i visoke temperature i sušni period od polovine juna do polovine septembra. Navedeni vremenski uslovi nisu podjednako imali uticaja na celokupnu teritoriju Republike Srbije već su imali veći uticaj na lokalnom nivou, navodi se u saopštenju.\nKasni prolećni snegovi i mrazevi najviše štete, pre svega, u voćarstvu naneli su u centralnom delu Republike Srbije, a posebno, u južnim, jugoistočnim i zapadnim delovima Srbije.\nPojačane prolećne padavine u optimalnim agro-tehničkim rokovima za obavljanje prolećne setve najviše su bili izraženi u Šumadiji i zapadnoj Srbiji. Prevelike količine padavina u ovom periodu onemogućile su prolećnu setvu u optimalno agro-tehničkim rokovima, pa je ista obavljena sa zakašnjenjem, što je dovelo do promene sortimenta i kvaliteta obavljanja prolećne setve. Zakasnela prolećna setva sa oskudno primenjenim agrotehničkim merama, pre svega, u pogledu unosa mineralnih đubriva imala je izuzetno negativan uticaj na porast biljnih kultura i njihovo plodonošenje.\nVisoke temperature i manjak padavina osetile su se na celoj teritoriji Republike Srbije, ali ne istim intenzitetom. Naime nešto veću količinu padavina imali su Bačka i zapadni deo Srbije gde su i nešto povoljniji rezultati u poljoprivrednoj proizvodnji u ovoj godini u odnosu na ostale delove Republike Srbije.\nNajvažnije je obaviti tekuće mere agrarne i ekonomske politike, koje mogu i da daju najbrže efekte u poljoprivrednoj proizvodnji, a vezani su pre svega za obezbeđenje neophodnih uslova za obavljanje kvalitetne jesenje setve kojom se započinje poljoprivredna proizvodnja za narednu godinu.\nPredložene mere za sprečavanje posledica\nPreko Republičke direkcije za robne rezerve obezbede odrđene količine semena i mineralnih đubriva koje bi se po povoljnim paritetima plasirale proizvođačima za jesenju setvu, a razduživanje proizvođača obavilo u žetvi;\nPlasira 40 litara dizel goriva po hektaru za jesenju setvu za registrovana gazdinstva, a na osnovu prijavljene strukture korišćenja poljoprivrednih površina, bez akcize i PDV-a ili sa umanjenom cenom i\nIzvor: Zadružni savez Srbije\nelementarne nepogode prinos soja suša vesti zadrugarstvo


Tabakovićeva spremna za NBS\nGuvernera NBS Dejana Šoškića, po svemu sudeći, zameniće potpredsednica SNS-a Jorgovanka Tabaković, koja bi prema oceni ekonomskih analitičara dobro rukovodila centralnom bankom.\n- Da sam ja Dejan Šoškić, podneo bih ostavku - kategoričan je Dinkić.\nEkonomski stručnjaci smatraju da bi Jorgovanka Tabaković, koja nezvanično važi za glavnog kandidata na funkciji guvernera, bila dobro rešenje. Saradnik Ekonomskog instituta Ivan Nikolić ističe da prvi čovek NBS mora imati podršku Vlade.\n- Ne treba imati iluzije da je mesto guvernera potpuno nezavisno u meri u kojoj određuje Zakon o NBS i uopšte da je monetarna politika apsolutno nezavisna od Vlade i ekonomske politike koju vodi. Poželjno je i gotovo neizbežno da na čelu NBS bude neko ko ima podršku Vlade i ko bi na najbolji način sarađivao sa njom - rekao je Nikolić.\n- Potpuno je jasno da SNS, kao stožer te vlade, podržava promenu guvernera. Ne vidim u tome ništa sporno jer je tako bilo i poslednjih deset godina, a Jorgovanka Tabaković bi bila sasvim dobar kandidat za guvernera - zaključio je Nikolić.\nAleksandar Stevanović, saradnik Centra za slobodno tržište, kaže da ne bi imao ništa protiv da Tabakovićevu vidi na mestu guvernera.\n- Ona ne bi bila ništa gora od prethodnih guvernera. To važi pod pretpostavkom da ne odluči da koristi devizne rezerve, ali ne verujem da bi išla u tom pravcu. Malo me jedino plaši njena sklonost da pokazuje veliku dozu aktivizma u toj oblasti, ali ne mislim da je osoba koja ne bi znala da vodi NBS - kazao je Stevanović.\n- Ona je bistra i učena žena, ali to ne znači da je na istom nivou kao i sadašnji guverner, koji je vrhunski stručnjak i visoki ekspert u monetarnoj i finansijskoj oblasti. Takvih je malo - rekao je Madžar.\n- Tokom kampanje diskutovao sam sa Jorgovankom Tabaković na nekoliko panela i tada je žustro branila Šoškića. Zato sam sada iznenađen - izričit je Đelić.\nPredsednik predlaže smenu guvernera\nGuverneru prestaje funkcija u četiri slučaja: istekom mandata, ako sam podnese ostavku, ukoliko ispuni uslov za starosnu penziju i razrešenjem sa funkcije. Smenu može predložiti predsednik Srbije, a Savet guvernera NBS ispituje da li postoji razlog za razrešenje. Ako utvrdi da postoji, savet je dužan da o tome bez odlaganja pismeno obavesti predsednika Srbije i Skupštinu. Odluku o razrešenju guvernera donosi Skupština, a na osnovu obrazloženog objašnjenja saveta.